Slavimo 80 godina British Council-a u Srbiji | British Council\nSlavimo 80 godina British Council-a u Srbiji\nBritish Council je otvorio svoja vrata u Beogradu 1940. godine, i od tada je naša svrha pa do danas da izgradimo odnose među ljudima u Velikoj Britaniji i Srbiji koristeći obrazovanje i kulturu kako bi se narodi povezali. Tokom poslednjih 80 godina, uspešno smo spojili stotine hiljada ljudi iz Velike Britanije sa Srbijom i ljude Srbije sa Velikom Britanijom. Tokom godinam ostvarili smo mnoge razmene, izložbe, naučne i studijske posete kao i programe za reforme raznih oblasti trudeći se u svakom trenutku da predstavimo najbolje iz jedne i druge zemlje.\nOvaj nam jubilej definitivno pruža priliku da razmislimo o tome koliko su se modaliteti i mediji našeg rada promenili, dok nam je ideja i dalje ista - da se ljudi osećaju bliže jedni drugima. U početku pokušavali da ljudima u Srbiji približimo britanski način života, organizovali smo čajanke i demonstrirali ping pong i tenis. Danas puno radimo u obalasti digitalne umetnosti i "gejminga" a započeli smo sa postavljanjem Šekspirovih drama u beogradskim pozorištima. U obrazovanju smo započeli sa kursevima engleskog jezika, a sada sprovodimo jedan od najvažnijih programa za osnovne škole u regionu pod imenom „Škole za 21. vek“. Tokom svih godina rada u Srbiji, stalno su jačala partnerstva sa relevantnim institucijama, a mi se trudimo da ih negujemo i danas.\nSvet se dramatično promenio u 80 godina, ali naša želja za izgradnjom odnosa između Velike Britanije i Srbije kroz umetnost i kulturu ostaje ista i to je nešto što treba da slavimo i negujemo. U nastavku pogledajte neke od upečatljivih istorijskih momenata za British Council u Srbiji.\nNeki od nama bitnih momenata u Srbiji


Gajtner ubeđuje Kinu da izmeni kursnu politiku\nAmerički sekretar za finansije Timoti Gajtner izjavio je da postepeno ostvaruje napredak u nastojanju da ubedi Kinu da izmeni politiku održavanja veštački niskog kursa svoje valute juana, koja se često krivi za nanošenje štete američkim biznisima.\nSekretar za finansije Timoti Gajtner je na Kapitol Hilu govorio o Kini upravo danas kad je ta azijska zemlja potvrdila da je za 50 odsto povećala izvoz u odnosu na prošlu godinu. Taj podatak će, sasvim sigurno, ponovo podstaći kritiku kineske kursne politike, za koju američki zakonodavci iz obe stranke kažu da dovodi američke kompanije u nepovoljan položaj i dovodi do ukidanja radnih mesta u Americi.\nGajtner je bio kritikovan zbog toga što nije privoleo Kinu da u kraćem roku poveća kurs svoje valute juana. Medjutim, sekretar za finansije je rekao da njegov tim čini sve što može.\n„Ovo je globalno, a ne jednostavno američko pitanje. Svi kineski trgovinski partneri imaju interesa da se ono reši. Stoga nastojimo da preduzmemo sve što možemo da ih navedemo da što pre i suštinski preduzmu mere u tom smislu – To je naša osnovna strategija.“\nMedjutim, neki zakonodavci optužuju Gajtnera da deluje sporo i odlaže polugodišnji izveštaj koji će, kako se neki nadaju, pokazati da Sjedinjene Države preduzimaju oštriji stav prema Kini. Gajtner je medjutim, branio odlaganje izveštaja i svoju sveukupnu strategiju. On je istakao da je potrebno izvesno vreme da Kina ojača unutrašnju potražnju i manje se oslanja na izvoz.\n„Zabrinuti smo kao i mnogi članovi ovog odbora da je veštačko održavanje niske vrednosti juana nefer i da nanosi štetu američkim proizvodjačima. Ipak, Kina je predana nastavku procesa reforme i nadamo se da će Peking iskoristiti priliku i ubrzo preduzeti prave korake.“\nGajtner je dodao da će izvršiti pritisak u tom smislu na predstojećem sastanku Grupe 20 – lidera vodećih svetskih ekonomija.


Cinema City - Četvrtak | 2010\nGlavne uloge: Milan Marić, Milica Gojković, Filip Žarković, Marija Opsenica\nFilip, osamnaestogošdinji srednjoškolac, istrčava iz svoje kuće, u kojoj ostane njegova majka, vidno potrešena zbog nečeg što se tog jutra dogodilo. Filip dan provodi sa svojim najboljim prijateljima, Ivanom i Nebojšom, lutajući turobnim ulicama Beograda. Kako vreme prolazi postaje jasno da su njihovi odnosi mnogo složeniji nego što na prvi pogled deluje. Neočekivani događaj kojim taj dan počinje zaokružuje jedan period u njihovim životima, ali će istovremeno pokrenuti velike promene u Filipovom.\nRođen u Beogradu 1985. godine. Nakon završenog klasičnog odeljenja Filološke gimnazije upisuje filmsku režiju na Fakultetu dramskih umetnosti. Pored studija učestvuje u brojnim međunarodnim projektima i radionicama u Mađarskoj, Holandiji, Južnoj Koreji. Kratki igrani film “Početak leta” prikazivan na festivalima u Italiji, Holandiji, Bosni, Crnoj Gori i Srbiji. Trenutno radi kao asistent režije i kasting direktor na nekoliko igranih filmova. Priprema kratki igrani film “Ime” koji će se realizovati u nemačko-srpskoj koprodukciji i nominovan je za ko-produkcionu nagradu fondacije Robert Boš za 2010. godinu.


18.10.2018 15:59 | Krstina Ćirković\nBratunac - U novom pogonu preduzeća "Tehnički remont Bratunac" juče je predstavljena linija za proizvodnju municije.\nPrezentaciji je prisustvovala i delegacija Ministarstva odbrane Namibije, koju je predvodio zamjenik ministra Bili Mvaningante. Delegacija iz južne Afrike je sa rukovodstvom ovog preduzeća razgovarala o nastavku saradnje, započete prije nekoliko godina.\n- Za nas je veoma važno da se upoznamo sa proizvodnim programima u ovom preduzeću i tehnološkim dostignućima, koje ćemo prenijeti u našu zemlju - rekao je Mvaningante nakon sastanka i obilaska proizvodnih pogona bratunačke firme.\nPredstavljajući novu liniju za proizvodnju municije generalni direktor preduzeća "Tehnički remont" Slavenko Ristić je ocijenio da je riječ o jednom od najprofitabilnijih proizvoda koji na svjetskom tržištu vrijedi između 30 i 50 miliona evra.\n- "Tehnički remont" je osvojio tu tehnologiju. Ovakvu liniju prodajemo 30 odsto jeftinije od ostalih, klijenti su zadovoljni, a ugovorili smo poslove za narednih deset godina - istakao je Ristić.\nOn je naveo da ovo preduzeće zapošljava 250 radnika i najavio otvaranje novih radnih mjesta za mlade ljude iz Bratunca i drugih opština.\nGovoreći o jučerašnjoj posjeti delegacije Namibije, on je istakao da je to jedna u nizu posjeta iz države koja im je, kako je rekao, prva pružila priliku da pokažu šta mogu u proizvodnom smislu.\n- Tu šansu smo iskoristili tokom naše dosadašnje saradnje, a rezultat su novi ugovori koje dobijamo - rekao je Ristić ističući da je saradnja sa Namibijom i drugim državama dijela južne Afrike obećavajuća i da "Tehnički remont" Bratunac neće ostati bez posla u narednih deset godina.\nDelegacija Ministarstva odbrane Namibije posjetila je juče i Bijeljinu gdje je sa gradonačelnikom Mićom Mićićem razgovarala o mogućnostima saradnje Bijeljine sa nekim od gradova u toj zemlji, te otvaranju novih radnih mjesta kroz poslovnu saradnju sa "Tehničkim remontom" Bratunac u bijeljinskom "Elvaku".\nŠef kabineta gradonačelnika Bijeljine Mile Pejčić je rekao da su na sastanku upoznati o poslovnim pregovorima sa "Tehničkim remontom", te da je za grad značajno svako radno mjesto i zadržavanje mladih na ovim prostorima.\n- Poznato je da "Tehnički remont", osim namjenske industrije, sada u okviru "Elvaka" razvija i civilni program, odnosno novu proizvodnju elektroda i kontejnera - rekao je Pejčić, dodajući da ove firme namjeravaju da zaposle veliki broj ljudi.\nSlavenko Ristić je istakao da je vojna industrija bila privredni motor razvoja čak i bivše Jugoslavije.\n- U posljednjih četiri do pet godina uspjeli smo da, kroz vojnu, uđemo i u druge segmente industrije - rekao je Ristić.


Šahović prisustvovao ceremoniji dočeka pape Franje - Klix.ba\nBiH Šahović prisustvovao ceremoniji dočeka pape Franje\nŠahović prisustvovao ceremoniji dočeka pape Franje\npapa Franjo Almir Šahović\nAmbasador Bosne i Hercegovine u Stalnoj misiji pri Vijeću Evrope Almir Šahović prisustvovao je ceremoniji dočeka poglavara Rimokatoličke crkve pape Franje koji je jučer boravio u zvaničnom posjetu Vijeću Evrope.\nU svom govoru na zajedničkom zasijedanju svih tijela VE, papa Franjo se osvrnuo na situaciju u Evropi, te na probleme s kojima se nas kontinent, kao i čitav svijet suočava.\nPapa Franjo je posebno naglasio potrebu očuvanja mira, te apelovao na Evropu da se probudi i ponovno pronađe svu svoju energiju.\nPoglavar Rimokatoličke crkve naglasio je veliki značaj nastavka interkulturalnog i međureligijskog dijaloga koji vodi Vijeće Evrope. Ambasador Almir Šahović u svojstvu potpredsjednika Komiteta ministara VE (na nivou stalnih predstavnika) prisustvovao ceremoniji dočeka, te tom prilikom imao i kraći susret s papom Franjom, saopćeno je iz Ured za odnose s javnošću MVPBiH.


Press Online :: Politika :: Biografija Biljane Plavšić\nBiografija Biljane Plavšić\nOdlukom predsednika Haškog tribunala Patrika Robinsona bivša predsednica Republike Srpske Biljana Plavšić naći će se na slobodi krajem oktobra, pošto odsluži dve trećine kazne od 11 godina na koju je osuđena zbog zločina nad nesrbima tokom rata u BiH\nBiljana Plavšić je rođena je 7. jula 1930. godine u Tuzli, a odrasla u Sarajevu. Diplomirala je biologiju na Prirodno-matematičkom fakultetu u Zagrebu, gde je i doktorirala botaniku, oblast biljna virusologija. Specijalizaciju je završila u Americi kao Fulbrajtov stipendista.\nKao naučnik-istraživač boravila je na Virološkom institutu u Pragu, Kalifornijskom univerzitetu "Minesota", u Londonu, Bariju, Tripoliju, Nju Delhiju...\nNakon studija bila je profesor i dekan na Prirodno-matematičkom fakultetu u Sarajevu. Uoči raspada bivše Jugoslavije, napustila je univerzitetsku karijeru i ušla u politiku.\nNa izborima 1990. godine izabrana je za člana kolektivnog Predsedništva BiH. Istovremeno je bila i predsednica Saveta za zaštitu ustavnog poretka BiH. Uoči izbijanja rata u BiH, aprila 1992. podnela je ostavku na obe funkcije i prešla u Predsedništvo Republike Srpske (RS).\nIz Sarajeva, u kome je već počeo rat, izašla je 20. maja 1992. kao poslednji član užeg srpskog rukovodstva.\nU novoformiranoj RS bila je jedan od dva potpredsednika, sve do 14. septembra 1996. kada je, pod pritiskom međunarodne zajednice, Radovan Karadžić preneo predsednička ovlašćenja na nju.\nNa izborima te godine izabrana je za predsednicu RS, a na sledećim predsedničkim izborima 1998. pretrpela je ubedljiv poraz od kandidata Srpske radikalne stranke (SRS) Nikole Poplašena.\nPlavšićeva je dugo bila protivnik Dejtonskog sporazuma kojim je okončan rat u BiH. Međutim, kao predsednica RS, zajedno sa bivšim premijerom Miloradom Dodikom, počela je da sarađuje sa međunarodnom zajednicom, istovremeno se sukobljavajući sa "tvrdim krilom" Srpske demokratske stranke (SDS) čiji je bila član od osnivanja.\nIz SDS-a je isključena 20. jula 1997. godine. Mesec dana kasnije osnovala je stranku Srpski narodni savez (SNS) i 28. avgusta izabrana je za predsednika. Na Drugoj izbornoj skupštini 30. maja 1998. godine ponovo je izabrana za predsednicu SNS.\nZbog poraza na lokalnim izborima u aprilu 2000, vanredna skupština SNS joj je 3. juna izglasala nepoverenje. Posle te odluke, ona je sa 105 delegata koji su je podržali nastavila delovanje pod izvornim imenom partije "Srpski narodni savez-Biljana Plavšić".\nSredinom decembra 2000. godine Plavšićeva je iz zdravstvenih razloga podnela ostavku na funkciju poslanika u Skupštini RS.\nPlavšićeva se 10. januara 2001. godine dobrovoljno predala Haškom tribunalu pred kojim je 7. aprila 2000. optužena za genocid, zločine protiv čovečnosti, ratne zločine nad bosanskim Muslimanima i Hrvatima i teške povrede Ženevske konvencije 1991. i 1992. u BiH.\nNa prvom pojavljivanju pred Tribunalom Plavšićeva je izjavila da se ne oseća krivom ni po jednoj tački optužnice.\nNakon odluke Haškog tribunala od 29. avgusta 2001. i garancija vlade Srbije Plavšićeva je puštena na slobodu i do početka suđenja ona je živela u Beogradu.\nPreko video veze sa Tribunalom u Hagu, 2. oktobra 2002. Plavšić je priznala krivicu po tački optužnice koja je tereti za zločin protiv čovečnosti tokom rata u BiH, a Tužilaštvo je povuklo preostalih sedam tačaka optužnice, među kojima i onu za genocid.\nPred sudskim većem Haškog tribunala 17. decembra 2002, tokom rasprave o visini kazne koja će joj biti izrečena, Biljana Plavšić je pročitala izjavu u kojoj je priznala krivicu za zločine tokom rata u BiH.\nOsuđena je 27. februara 2003. na 11 godina zatvora zbog zločina protiv čovečnosti tokom rata u BiH. Iz Haga je 26. juna 2003. prebačena u Švedsku na izdržavanje kazne u zatvoru u Hinseberju.\nBivša glavna tužiteljka Haškog tribunala Karla del Ponte napisala je u svojoj knjizi "Lov" da je bivša predsednica RS Biljana Plavšić prevarila Tužilaštvo haškog suda jer je, uprkos dogovoru, nakon izricanja presude odbila da svedoči protiv drugih optuženika, a zatim i povukla svoje izjave o priznanju krivice za ratne zločine.\nU januaru ove godine, Plavšićeva je u intervjuu švedskom dnevniku VI, izjavila da je priznala krivicu kako bi dobila blažu kaznu.\n"Žrtvovala sam se i pregovarala sa optužbom da bih dobila blažu kaznu".\nU zatvoru je napisala knjigu "Svedočim" (predstavljena u Banjaluci 18. januara 2005.), u kojoj optužuje nekadašnjeg lidera bosanskih Srba Radovana Karadžića da Haški tribunal snabdeva dokumentacijom.\nTokom 2006. godine Plavšićeva je uputila zahtev švedskoj vladi da bude oslobođena iz zatvora i pomilovana zbog narušenog zdravlja, ali je švedska vlada u aprilu 2007. odbila njen zahtev.\nU decembru prošle godine odbijen je i njen novi zahtev za prevremeno puštanje na slobodu.\nGovori engleski jezik. Razvedena je.


Stručnjaci apeluju: Popularne narukvice od gumica su opasne po životnu sredinu : Nadlanu.com\nStručnjaci apeluju: Popularne narukvice od gumica su opasne po životnu sredinu\nObjavljeno 4. avg 2014. / 16:40:32\nStručnjake brine što hiljade raznobojnih narukvica, ogrlica, pa čak i komada odeće napravljene od gumica završavaju na ulici, đubrištima, a da ljudi i ne znaju da na taj način značajno zagađuju prirodu.\nUdruženja za zaštitu prirode zato insistiraju da se sa ovim predmetima od gumica postupa na drugačiji način, pogotovo što su gumice tako jeftine i svakodnevno se kupuju u ogromnim količinama.\nOve narukvice mogu da predstavljaju opasnost i za kućne ljubimce koji mogu lako da se uguše ukoliko progutaju neku od njih. Stručnjaci upozoravaju da bi podjednako pogubno bilo i ako bi završile u moru gde bi nastradale ribe i morske ptice.\nSigurno je da će i ova pomama jednog dana proći, ali stručnjaci i dalje nemaju jasnu ideju šta bi mogli da učine sa narukvicama i drugim predmetima od gumica kako bi ih sigurno uklonili.\nDAR PRIRODE: Ljuta papričica reguliše krvni pritisak i…\nKao jedan od slučajeva može poslužiti slučaj sa britanskom poštom koja je pre nekoliko godina uvela korišćenje crvenih gumica za povezivanje pisama i njihovo lakše transportovanje i uručivanje. Ubrzo je postalo jasno da ljudi ne znaju šta da rade sa tim gumicama nakon što pisma prime, pa su često završavale na ulicama.\nProblem je okončan tako što su ljudi podstaknuti da gumice vraćaju u poštu, pa su na taj način mogle ponovo da budu iskorišćene.\nNije sigurno da će ovakvo rešenje moći da se iskoristi i na nakit od gumica, ali se stručnjaci za sada nadaju da će biti dovoljno da se ne bacaju van korpe za smeće, ne nose na plažu i ne budu u blizini ljubimaca.


Pročitajte sve vesti na temu 164 večiti derbi - mediji.net\nOtkrivamo detalje napredne statistike derbija: Borjan s indeksom 325, Milunović dominirao i "rovit"\nCrvena zvezda je savladala Partizan u 164. večitom derbiju, a Telegraf je došao do podataka koje obrađuje program za naprednu statistiku, koji je važan alat za skaute širom sveta.\nPobednička serija Partizana je prekinuta na način koji verovatno najviše boli navijače crno-belih, porazom u 164. večitom derbiju, iako mnogi smatraju da ni uspeh ne bi ništa značajno promenio u konačnom poretku, jer je Crvena zvezda naprosto mnogo odmakla još na početku sezone, a čuda, nalik onom...\nTerzić upozorio Italijane: Ne pokušavajte da nas zovete za Dejana Stankovića!\nDan posle pobede Crvene zvezde u 164. večitom derbiju, u italijanskim medijima plasirana je informacija da Sampdorija želi Dejana Stankovića za svog trenera.\nKatarina Grujić, srpska pevačica i devojka defanzivca Crvene zvezde Marka Gobeljića, zauzela je svoje mesto u loži Marakane na 164. večitom derbiju!\nGolman Crvene zvezde Milan Borjan još jednom je imao odlučujuću ulogu u uspehu ekipe, jer je upravo njegova intervencija u samoj završnici meča, posle udarca Sume, otklonila sve dileme oko pobednika meča - i titule!\nSlavi se ove noći u Crvenoj zvezdi pobeda u 164. večitom derbiju i prednost od 12 bodova u šampionskoj trci nad Partizanom.


Isporučeni sistemi za navodnjavanje u projektu CRS-a – Zvornik Danas\nNaslovna/naslovna/Isporučeni sistemi za navodnjavanje u projektu CRS-a\nIsporučeni sistemi za navodnjavanje u projektu CRS-a\nRedakcija Send an email 26. maja 2015\nZVORNIK – U okviru projekta „Ekonomska integracija manjinskih povratničkih porodica u opštini Zvornik“ danas su za 30 korisnika u zvorničkoj opštini isporučeni sistemi za navodnjavanje, žica, mreža i sredstava za zaštitu.\nPrethodno su u okviru ovog projekta za korisnike urađene besplatne analize zemljišta, realizovane su radionice i isporučene su sadnice maline, dok će u petak, 29. maja, biti isporučen rasad krastavca kornišona. Takođe je obezbijeđen i otkup proizvoda od strane Zemljoradničke zadruge „Voćar“ ili neke druge sa kojom korisnik sklopi ugovor.\nU okviru ovog projekta 22 korisnika zasadiće 27,5 dunuma maline, dok će 8 korisnika zasaditi 8 dunuma krastavca.\ncrs navodnjavanje povratnici zvornik\nRasvijetljene krađe iz tržnih centara u Tuzli, Kalesiji i Zvorniku\nU jakoj konkurenciji džudisti ponovo briljirali\nTijelo žene pronađeno u porodičnoj kući


NATO POBESNEO: Zastrašujuća koncentracija ruske flote u Siriji za konačnu pobedu | WebTribune\nHome IZBOR NATO POBESNEO: Zastrašujuća koncentracija ruske flote u Siriji za konačnu pobedu\nPosted date: октобар 22, 2016 In: IZBOR, U FOKUSU\nProlazak ruskog nosača aviona “Admirala Kuznjecova“ je ponovo podigao tenzije u odnosima Moskve i Zapada, a razloge toga je pokušao da odgonetne CNN.\nKako se navodi u analizi Metjua Čensa, eksperta američkog medija za Bliski Istok, Avganistan, Rusiju, Evropu i Daleki Istok, Rusi šalju svoje mornaričke snage iz Severnog, Baltičkog i Crnog mora u Sredozemno more, što navodi na novu eskalaciju sukoba u Siriji.\n“To je najveće razmeštanje mornaričkih snaga od kraja Hladnog rata, smatraju diplomate, a ruski zvaničnici ističu da su pojedina teško naoružana plovila već pozicionirana u vodama blizu sirijske obale. Oni će ubrzo biti u društvu “Admirala Kuznjecova“, u čijoj pratnji se nalaze podmornice i najmanje sedam drugih nadvodnih brodova, uključujući i “Petra Velikog“, gigantskog kruzera za nuklearne borbe“, piše Čens.\nPrema njegovim rečima, ruska vojska ovakvim potezom želi da pošalje snažnu poruku o tome kakav je njen kapacitet.\n“Rusija ostaje jedna od svega nekoliko država koje su u mogućnosti da na ovakav način projektuju stanje moći u svetu, ali postoje određene nedoumice. Ovo je bio prvi put da je “Admiral Kuznjecov“, koji može da ponese do 50 aviona, uključujući lovce i borbene helikoptere, poslat u vojnu misiju“, dodao je Čens.\nOn apostrofira i činjenicu da se u društvu nosača aviona nalazi i remorker, koji je u proteklim godinama imao problema sa mehaničkim kvarovima.\n“Do sada, ruska mornarička snaga je igrala ograničenu ulogu u sirijskom konfliktu. Rakete su lansirane sa ruskih brodova u Kaspijskom jezeru i Sredozemnom moru, ali je to samo mali deo od ukupnog broja napada koje je ruska vojska preko svojih vazdušnih snaga i stalnih baza izvršila u Siriji. Ipak, to bi uskoro moglo da se promeni“, piše Čens.\nKako dodaje, Moskva je često koristila Siriju kao poligon za dokazivanje svoje vojne moći.\n“Ruski borbeni avioni poslednje generacije, kao i protivraketni sistemi i nove krstareće rakete su upotrebljeni u Siriji. Zabrinutost među zapadnim analitičarima je u tome što Rusi grade značajnu poziciju na Sredozemnom moru i odatle mogu da napadnu protivnike režima predsednika Sirije Bašara el Asada. Na to je upozorio i generalni sekretar NATO Jens Stoltenberg, uoči produžetka privremenog primirja u Siriji. Ono je uspostavljeno kako bi civili i borci mogli da napuste grad Alep, ali čim ruska flota stigne na položaje, Moskva će imati svu moguću silu na raspolaganju koja će joj omogućiti da ostvari konačnu pobedu“, zaključio je Čens.\nVojska Sirije zadala veliki udarac pobunjenicima u Alepu


Još se ne zna da li je plagirao ili ne, Pešić: Kontrola Bečićevog rada može da se uradi za dan\npetak, 14 septembar 2018 07:51\nProces provjere autentičnosti magistarskog rada lidera Demokrata Alekse Bečićaje u toku, kratko je sa Univerziteta Crne Gore odgovoreno na upit Pobjede pa je izostao odgovor zašto, nakon skoro pet mjeseci, javnost još čeka da čuje da li je ovaj javni funkcioner plagirao rad ili ne.\nIz institucije uslijedilo je birokratsko pojašnjenje da u ovom predmetu “nadležni organi i tijela zadužena za sprečavanje plagijata i očuvanje integriteta akademske zajednice realizuju radnje u skladu sa propisanom procedurom”.\nKako su zvanično sa UCG izostali konkretni odgovori na pitanja Pobjede, adresirali su ih na rektora ove visokoobrazovne institucije Danila Nikolića. Kako je moguće da je UCG potrebno skoro mjesec da kroz softver protiv plagijarizma provjeri autentičnost Bečićevog rada, kada se, prema saznanjima Pobjede, taj posao može obaviti za dan. Pobjeda je pitala i rektora Nikolića ocijeni da li je, zbog dugotrajne procedure, narušen imidž Univerziteta, Ekonomskog fakulteta, Bečićevog mentora, profesora dr Milana Lakićevića, ali i Alekse Bečića?\nNa pitanja Pobjede rektor UCG nije još odgovorio, kao ni dekan Ekonomskog fakulteta Nikola Milović kojeg su, između ostalog, pitali zašto ova ustanova nije provjerila je li Bečić prepisao rad ili ne, već je samo stidljivo saopštila da je “u redu procedura njegove odbrane”.\nStavljanje ovakvih pitanja “pod tepih”, prema riječima bivšeg predsjednika Naučnog odbora i profesora na Prirodno-matematičkom fakultetu UCG Vladimira Pešića, nije dobro. On kaže da se na ovaj način pokazuje koliko je neko ozbiljan da se suoči sa veoma važnim pitanjem, kao što je pojava plagijarizma kod funkcionera.\n“Potrebna je odgovornost prema javnosti da se odgovori na pitanje autentičnosti Bečićevog rada… Na ovom primjeru se pokazuje koliko se jedna institucija boji za ono što je deklarativno interes Univerziteta, interes države, kao i misija jednog fakulteta da može u bilo kom trenutku da izađe u javnosti i kaže da je urađeno ono što je potrebno na najbolji mogući način. Javnost treba da insistira da dobije odgovor na takva pitanja”, naglasio je Pešić.\n“Kontrola Bečićevog rada može da se uradi za dan”, izričit je dr Pešić.\nKazali su tada i da je analizom utvrđeno da je Bečić mahom preuzimao djelove djela drugih autora. Lider Demokrata je potom negirao ove optužbe nazivajući ih “udbaškom podmetačinom”.\nSa Univerziteta uslijedilo je obećavajuće saopštenje da će učiniti sve, u granicama njiho ve nadležnosti, da ispitaju sporni magistarski rad. Rekli su da će sačekati prevashodno izjašnjenje Ekonomskog fakulteta, na kom ga je Bečić odbranio.\nViše iz ove kategorije « Džomić: Venecijanska komisija i OEBS održali opelo i sahranili Nacrt zakona o slobodi vjeroispovijesti Danas promjenjivo oblačno, do 32 stepena »


M. Milikšić , The Washington Post , The Hill\nFoto: STR, Peter Foley / EPA;\n- Đulijani, Trampov saveznik koji je kasnije postao predsednikov lični advokat, više puta je od Trampa tražio da izbaci Gulena iz zemlje – izjavio je neimenovani bivši zvaničnik.\nTurska je zahtevala od SAD da izruče Gulena, koji poseduje trajno američko državljanstvo i živi u Pensilvaniji, kako bi mu se sudilo za pokušaj svrgavanja Erdogana s vlasti 2016. Gulen poriče umešanost u ovu zaveru.\nĐulijani je trenutno pod istragom zbog pritiskanja Ukrajine da ispita poslovanje Trampovih političkih rivala u toj zemlji. Bivši gradonačelnik Njujorka je tokom poseta Beloj kući toliko puta pomenuo Gulena Trampu da je jedan zvaničnik ocenio da mu je to bio “hobi”.\n- Bio je toliko fokusiran na to pitanje, sav je bio u Gulenu, toliko da se osoblje Bele kuće zabrinulo da Đulijani pravi slučaj u ime turske vlade. Nećemo uhapsiti Gulena da bi uradili uslugu Erdoganu – rekao je drugi izvor.\nMeđutim, Tramp je delovao zainteresovan za tu ideju, pa se kod svojih savetnika raspitivao o Gulenovom statusu. Jedan bivši zvaničnik seća se da je Tramp više puta pitao zašto ne mogu da izruče Gulena Turskoj, pominjući Erdogana u kontekstu “moj prijatelj”. Osoblje se uvelike protivilo toj ideji i rekli su predsedniku da bi taj potez mogao da prekrši zakon i politički da mu nanese štetu.\nNikada nije lobirao za strane države - Rudi Đulijani\nNije poznato zašto je Đulijani zagovarao slučaj od tolike važnosti od Erdogana, koji je turski predsednik pominjao i Trampu i njegovom prethodniku Baraku Obami. Đulijani je 2017. neuspešno pritisnuo tadašnjeg državnog sekretara Reksa Tilersona da pomogne oko drugog slučaja važnog Erdoganu, odnosno da zaustavi krivično gonjenje tursko-iranskog trgovca.\nĐulijani nije registrovan kao strani lobista, kao što bi trebalo ako je plaćen da lobira kod američke vlade za nečiji interes. On je za “Vašington Post” rekao da nikada nije predstavljao Tursku i da stoga i ne mora da se tako registruje, ali je odbio da govori o navodnom zastupanju Gulenove ekstradicije.\n- Ne mogu da komentarišem, ali zvuči ludo – rekao je on, a navode više ljudi koji su izneli detalje tih konverzacija opisao je kao “gluposti”.\nĐulijani je još dodao da “neće učestvovati u ilegalnoj, neustavnoj i neosnovanoj istrazi povodom impičmenta”. Federalni istražitelji su pokrenuli istragu njegovih poslovanja sa dva saradnika koja su uhapšena prošle nedelje.\nTramp je u decembru rekao Erdoganu da će njegova administracija pogledati turski zahtev za ekstradiciju Gulena, a u januaru su se dve delegacije srele kako bi diskutovale o tome. Iste 2017. godine kad su Đulijani i Tramp razgovarali o Gulenu, advokat je predstavljao tursko-iranskog državljanina Rezu Zaraba optuženog za korupciju. Zarab je imao politički štetne informacije o Erdoganu i drugim turskim zvaničnicima, a izjasnio se krivim zbog zavere da izbegne američke sankcije protiv Irana u vrednosti više milijardi dolara. Erdogan je više puta lobirao kod Trampa da pusti Zaraba i tvrdio da je trgovac “talac” američkog pravosuđa. Đulijani je rekao da nikad nije bio umešan u “predstavljanje Turske”, niti je radio kao njihov agent. On je istakao da je Zarab bio njegov klijent, a ne turska vlada.\n- Radio sam za njega, ne Tursku – istakao je Đulijani, dodajući da su žalbe na njegove strane klijente “diverzije demokrata”.


Pentagon otkazao JEDI ugovor vrijedan 10 milijardi dolara zbog kojeg su u klinču Amazon i Microsoft - BIGportal.ba\nMicrosoft je dobio ugovor o računarstvu u oblaku u 2019. godini, međutim s obzirom da je Amazon umešao svoje prste, sada se navodi da sporni ugovor više ne ispunjava svoje potrebe zbog “novih zahteva, povećanog potrebe za cloud-om i napretka u industriji”.\nMicrosoft je dobio ugovor o zajedničkoj odbrambenoj infrastrukturi preduzeća (JEDI) u oktobru 2019. Očekivalo se da će ugovor o računarstvu u oblaku vredeti do 10 milijardi dolara tokom 10 godina. Amazon je tvrdio da se bivši predsednik Donald Tramp mešao u proces donošenja odluka Ministarstva odbrane, što je rezultiralo da je ugovor dodeljen Microsoft-u. Amazon je podneo tužbu protiv Ministarstva odbrane u novembru 2019. godine i kasnije pokušao da zaustavi Microsoft-ov rad na ugovoru.\nU objavi na blogu od utorka, Microsoft je rekao da razume Pentagon-ovo obrazloženje i da jedan ugovor ne definiše njegov odnos sa Ministarstvom odbrane.\n“Ministarstvo se suočio sa teškim izborom: nastavite sa onim što bi mogla biti dugogodišnja parnica ili pronađite drugi put napred”, napisao je Toni Townes-Whitley, predsednik američke industrije u Microsoftu, u svojoj objavi. Microsoft je takođe primetio u blogu da je generalni inspektor Ministarstva odbrane prošle godine utvrdio da nije bilo dokaza o mešanju u postupak nabavke.


Izložba o srpskoj dinastiji Obrenović u Narodnom muzeju: Kako pamtimo vladare? (FOTO)\nPosetioci će moći uz pomoć crteža i grafika da se upoznaju sa jednim delom srpske istorije\n24sedam/Promo/Narodni muzej u Beogradu\nIzložba “Kako pamtimo vladare?” Predstave Obrenovića iz Kabineta grafike Narodnog muzeja u Beogradu predstavlja 25 radova iz Zbirke crteža i grafika srpskih autora 18. i 19. veka iz Kabineta grafike Narodnog muzeja u Beogradu.\nNa izložbi koja se otvara 25. janauara u Narodnom muzeju biće izloženi portreti vladara, preko kojih otkrivamo način konstruisanja predstave o vladarskom liku, kao i prikazi istorijskih događaja koji su gradili legitimitet i kult dinastije tokom vladavine kneza Miloša, kneza Mihaila i kneza Milana Obrenovića.\nKao jedan od oslonaca reprezentacije političke moći, predstave o vladarima kreirane putem umetnosti nastajale su u periodima dinastičkih uspona, ali i kriza.\nPored srpskih autora Anastasa Jovanovića, Stevana Todorovića i Đorđa Krstića, na izložbi su zastupljeni i strani umetnici među kojima su Karol Pop de Satmari i Vincenc Kacler, čiji su radovi takođe deo ove Zbirke.\nPočinje proces digitalizacije Miroslavljevog jevanđelja: U planu i dokumentarni film\nPredstava u Muzeju srpskih prosvetitelja: Monodrama o životu i radu direktora svih škola\nAleksandar Srećković Kubura: Snimamo seriju o poslednjim danima i ubistvu kneza Mihaila Obrenovića\nOni su svojim stvaralaštvom bili vezani za srpsku kulturnu sredinu 19. veka, ostavljajući umetnička svedočanstva o dinastiji Obrenović.\nGrafičko stvaralaštvo predstavlja važan segment srpske vizuelne kulture 19. veka i ovom izložbom je stavljen fokus na njegov dokumentarni i svedočanstveni potencijal.\nZahvaljujući mogućnostima multipliciranja grafika je bila pogodna u kontekstu političko-propagandnog delovanja.\nGrafička ostvarenja su postojala u formi samostalnog lista, ili su reprodukovana u knjigama, oglašavana u štampi, pronalazeći svoje mesto u privatnoj i javnoj sferi.\nNa ovoj izložbi grafici pristupamo sa idejom da ukažemo na njena izvorna značenja, ali i na ona koja joj pripisujemo danas, kada se sa njom srećemo u trenutku kada je lišena svoje prvobitne namene i posmatrana u muzeološkom kontekstu kao dokument jednog vremena, kažu u Narodnom muzeju.\nImajući na umu višestruku ulogu i prirodu grafike i crteža, u prilici smo da posredstvom odabranih radova vidimo u kolikoj meri su neki od ključnih istorijskih trenutaka determinisali način memorisanja dinastije i uticali na to kako spomenute vladare i danas pamtimo, zaključuju u Narodnom muzeju.\nBorilačke veštine u kombinaciji sa emocijama: Eksperiment Marije Mirković (FOTO/VIDEO)\nNaodni muzej Izložba Kako pamtimo vladare dinastija obrenović Obrenovići\nOlujni vetar i grad u Kragujevcu: Nevreme trajalo pola sata, povremeno nestajala i struja! (VIDEO)\nSmejaćete se srcem: Hoću da plivam, ja sam morski pas... ja, ja, ja hoću u bazen (VIDEO)\nUŽIVO: Đoković - Siner: A, sada do totalnog preokreta: Novak počistio Italijana u četvrtom setu!\nReal se obrukao smenom Lasa! Oglasio se trofejni stručnjak i svojom tvrdnjom šokirao sve!


Aleksandar Ćirić novi predsednik Opštine Trstenik – Kruševac PRESS\nAutor Redakcija\t Objavljeno 27.06.2016. 0\nOdbornici Skupštine opštine Trstenik su većinom glasova za novog predsednika opštine izabrali diplomiranog pravnika Aleksandra Ćirića, predsednika Opštinskog odbora SNS.\nZa Ćirićevog zamenika izabran je ekonomista Ljubiša Marković.\nAleksandar Ćirić, novi predsednik Opštine Trstenik FOTO: S. Milenković\nZa predsednika Skupštine opštine Trstenik je izabran Gerasim Atanasković , diplomirani inženjer poljoprivrede i član SNS. Zamenik predsednika skupštine opštine je Dušan Ivanović, privatni preduzetnik iz SPO, a sekretar Ljubivoje Janković, diplomirani pravnik, takođe član SPO.\nVećinu u Skupštini opštine Trstenik formiralo je 29 odbornika, 19 iz Srpske napredne stranke, 6 iz Srpskog pokreta obnove i četiri iz Socijalističke partije Srbije.\nU opoziciji je 14 odbornika Narodnog pokreta Srbije, petoro iz Socijaldemokratske stranke i jedan odbornik Rusko-srpskog pokreta.


Modni brend Shash, nedavno je izbacio novu kolekciju - MODESTY.\nTop Replay aksesoari za proleće 2019\nPrestižni italijanski denim brend REPLAY predstavio je prolećnu kolekciju aksesoara za nju i njega kojoj nećete moći da odelite.\nBezazlene ali i one fatalne povrede dece i saveti za njihovu prevenciju\nMožda je ova tema pomalo bizarna, ali nema roditelja koji ne bi pomislio na to kako da pomogne detetu kad se povredi. Povrediti se, zadobiti ogrebotine, pa čak i biti u gipsu, deo je gotovo svakog odrastanja.\nJoš uvek se niste obukle za maturu?\nMaturske večeri su uveliko krenule... Mala matura, velika matura, 20 godina mature,... Da li ste pronašle pravi outfit?\n20 Cola - Ljubav do bola\n"20 Cola - Ljubav do bola" je umetnički projekat koji u svojoj srži ima sećanje na neke mirnije i spokojnije dane na tako dalekih 60-ih, 70-ih, 80-ih godina prošlog veka na teritoriji stare Yugoslavije.\nSheriff & Cherry kolekcija odeće BOATLIFE\nKreacije Tommy Hilfigera na crvenom tepihu\nTommy i Dee Hilfiger prisustvovali su humanitarnom događaju Metropolitanskog muzeja umetnosti i kulture u Njujorku sa ciljem da proslave otvaranje "Camp: Notes on Fashion".\nPrugice su jedan od onih dezena koji je uvek u trendu i koji se može odlično iskombinovati nezavisno od vašeg odevnog stila.\nNakon svečanog otvaranja izložbe na Serbia Fashion Week-u, u drugom delu Master centra Novosadskog sajma usledile su prve revije. Čast da se u prvom bloku predstave imali su dizajneri Sanela Mandić i Nemanja Pantelić.\nStefan Ristić studio predstavlja lookbook nove ženske kolekcije\nStefan Ristic Studio, predstavlja lookbook nove ženske kolekcije za jesen/zimu 2019.\nU Skupstini grada Beograda održana revija modne dizajnerke Suzane Perić „Boudoir“ (Budoar) kojom je zatvorena manifestacija “Dani Beograda”.\nPogledajte kako su se Sara Jo, Miodrag Dragicevic i Vladimir Stojkovic zabavili na jednom beogradskom događaju.


Firma „Empress“ učesnik treće kreativne radionice projekta „CreaInnovation“ - Sarajevska regionalna razvojna agencija\nFirma „Empress“ učesnik treće kreativne radionice projekta „CreaInnovation“\nFirma „Empress“ iz Zenice, proizvođač odjeće za vrt, kućnog dekora, te radne odjeće učesnik je treće po redu kreativne radionice za mala i srednja preduzeća u okviru projekta „CreaInnovation“ koji implementira SERDA, a koji se finansira iz EU MED programa.\nRadionica je održana 30.10.2019.god. na Ekonomskom fakultetu u Sarajevu, na kojoj su predstavnici firme, eksperti u oblasti inovacija i kreativnosti i studenti generisali nove ideje za unapređenje poslovnih performansi firme i razvoj njihovog novog brenda „Queen of Garden“.\nKorištenjem kreativnih alata i metoda, radionica je rezultirala akcionim planom za implementaciju inovacionih rješenja firme „Empress“ koji će se realizirati u predstojećem periodu.\n„Creainnovation“ je projekat koji okuplja 9 partnera iz 9 zemalja, traje do juna 2020.god. a ima za cilj da dizajnira, pokrene i testira e-Labs za inovacije i kreativnost koji će uključivati regionalne i međuregionalne javne subjekte, studente, istraživače i menadžere, te da osmisli i testira struktuirane procese za nove vidove podrške inovacijama.


Nakon 5 godina, saniranje mosta u Svračkovcima\nOpština Gornji Milanovac nastavlja sa radovima na infrastrukturi, kako bi poboljšala kvalitet života svih građana. U Mesnoj zajednici Svračkovci u toku su radovi na sanaciji mosta, oštećenog 2014. godine usled poplava.\nDirektor Javnog preduzeća za izgradnju Božidar Vučetić rekao je da JP za izgradnju izvodi radove po planu i programu za 2019. godinu.\n„I pored sanacija puteva u mesnoj zajednici, gde smo vršili iskop kanala, zacevljenje, nasipanje, trenutno radimo sanaciju mosta na reci Despotovici, koji je trebao da se sanira još 2014. godine, međutim, odgovorni to nisu uradili. Ovo je vrlo bitan most, jer se nalazi na lokalnom putu Svračkovci−Gornja Crnuća−Vraćevšnica i vrlo je značajan i za Mesnu zajednice Svračkovci i Gornja Crnuća i MZ Vraćevšnica“, rekao je Božidar Vučetić. On je istakao da je vrednost radova 650. 000,00 dinara i dodao: „ Da je sanacija urađena 2014. ili 2015. godine, kad je neko drugi bio nadležan, to bi, po mojoj proceni, mnogo manje koštalo.“\nPredsednik Mesne zajednice Svračkovci Milan Đorđević rekao je da je oštećenjem krila mosta saobraćaj bio izuzetno rizičan, zbog uskog puta. Naglasio je da je zadovoljan što će konačno, pet godina nakon majskih poplava, most konačno povratiti stari izgled, čime će saobraćaj bezbednije funkcionisati.\nPored radova koji se izvodi u Mesnoj zajednici Svračkovci, direktor JP za izgradnju Božidar Vučetić naglasio je da JP vredno radi i u mesnim zajednicama Gornja Crnuća, Trudelj, Dragolj, a planiran je rad i u mesnim zajednicama Takovo i Beršići. Posebno je istakao otvaranje krucijalnog puta od Poloma do Rajca.


Planiranje i budžetiranje za mala i srednja preduzeća\nValor Akademija je u petak, 15. januara u Beogradu, održala trening na temu planiranja i budžetiranja. Na treningu je učestvovao veliki broj predstavnika malih i srednjh preduzeća, uglavnom vlasnika i menadžera. Predavač Ivana Višnjić, ekspert Valor Akademije, učesnicima je predstavila značaj i vrednost koje procesi planiranja i budžetiranja imaju na uspešno poslovanje preduzeća.\nFokus radionice i diskusije je bio na koristima poslovnog planiranja koje preduzećima omogućava da lakše određuju ciljeve i pravac razvoja biznisa i daje im mogućnost da prate učinak i prilagođavaju svoje poslovanje, zajedno sa faktorima koji utiču na biznis. Planiranje povećava mogućnosti za unapređenje i predviđanje problema, pruža pouzdane finansijske informacije na osnovu kojih se donose odluke, poboljšava jasnoću i fokus i povećava poverenje u donete odluke. Planiranje je neodvojivo od procesa budžetiranja i od ključne važnosti je za dobro poslovanje, jer sam proces omogućava efektivno upravljanje novcem, alokaciju odgovarajućih sredstava prema projektima, praćenje učinka, identifikaciju problema pre nego što se pojave, planiranje budućih aktivnosti i povećanje motivisanosti zaposlenih.\n"U moru svakodnevnih problema, biznisi često zanemare širu sliku. Uspešan biznis ulaže svoje vreme u upravljanje budžetom, pripremu i reviziju biznis planova i redovno vrši monitoring finansija i učinka", rekla je Ivana Višnjić.\nTrening o planiranju i budžetiranju je četvrti trening koji se održava u okviru programa "Finansijski menadžment za mala i srednja preduzeća", uz podršku USAID Projekta za bolje uslove poslovanja i u saradnji sa Erste bankom. Program je namenjen predstavnicima banaka i korisnicima bankarskih proizvoda i usluga – vlasnicima malih i srednjih preduzeća. Cilj programa koji Valor Akademija realizuje je da ukaže na značaj koji edukacija vlasnika malih i srednjih preduzeća ima na uspešnost poslovanja i istovremeno podrži banke koje žele da ulaže u edukaciju svojih klijenata.


Opština Srbac dobila mobilnu aplikaciju za unapređenje privrednog ambijenta\n14. sep 2018 338\nOpština Srbac dobila je mobilnu aplikaciju koja ima za cilj poboljšanje privrednog ambijenta na području naše opštine. Aplikacija se uz pomoć mobilnih uređaja može besplatno preuzeti preko Google Play prodavnice, a na njoj se mogu pročitati osnovne informacije o našoj opštini i informacije za investiranje uz vodič za potencijalne investitore.\nNa aplikaciji se mogu pročitati informacije o javnim nabavkama, te pronaći važniji strateški i budžetski dokumenti i preuzeti elektronski obrasci. Korisnici koji otvore ovu aplikaciju mogu pročitati i najnovije aktuelnosti iz rada lokalne uprave dok se aktuelnosti koje nisu vezane za lokalnu administraciju mogu kao i do sada pročitati na zvaničnoj internet stranici opštine.\nIzradu aplikacije omogućila je Evropska Unija kroz EU Prolocal program a nastala je kao rezultat zajedničke saradnje Tima za sprovođenje projekta “KOOPLokal-Jačanje saradnje Privredne komore i opština na pružanju podrške ekonomskom razvoju na lokalnom nivou”.\nMeđu članovima tima se nalaze i predstavnici Područne privredne komore Banja Luka i Opština Srbac, Prnjavor i Laktaši koji imaju zadatak da što bolje promovišu privredne potencijale u cilju privlačenja domaćih i stranih investitora.\nPored elektronske aplikacije biće izrađena i štampana publikacija u kojoj će biti predstavljeno najmanje po 10 firmi iz oblasti agrobiznisa i drvnog i metalskog sektora.\nU sklopu projekta obezbjeđena je i vrijedna informatička oprema za našu opštinu u vidu jednog laptopa i projektora a biće organizovani i neki seminari i studijska putovanja.\nProjekat KOOPLokal finansira Evropska unija u okviru zajedničkog programa Evropske unije i Vlade NJemačke za lokalnu samoupravu i ekonomski razvoj u BiH – EU Prolocal. Ukupna vrijednost projekta je 108.408,03 KM od kojih je Evropska unija obezbijedila 86.726,43 KM. Projekat traje od 1.12.2017. do 30.11.2018. godine.\nKomora provodi projekat u partnerstvu sa Privrednom komorom Republike Srpske i opštinama Prnjavor, Srbac i Laktaši. Osnovni cilj je doprinos jačanju konkurentnosti malih i srednjih preduzeća unapređenjem upravljačkih kapaciteta za lokalni ekonomski razvoj opština Prnjavor, Srbac i Laktaši kroz izgradnju i uvođenje instrumenata ekonomskog razvoja na lokalnom nivou i pružanje podrške privatno-javnom dijalogu i međuopštinskoj saradnji, piše Opština Srbac.\nTagovi: Srbac privreda


Odabrane banke i lizing kompanije za realizaciju Programa nabavke opreme\nKomisija za ocenjivanje i selekciju prijava banaka i lizing kompanija u okviru javnog poziva za učešće istih u realizaciji Programa podrške malim i srednjim preduzećima za nabavku opreme u 2020. godini donela je odluku o učešću šest banaka i dve lizing kuće u ovogodišnjem Programu.\nKako pravo na učešće u realizaciji Programa mogu imati maksimalno šest najbolje rangiranih banaka i dve najbolje rangirane lizing kompanije, Komisija za ocenjivanje i selekciju prijava odlučila je da banke partneri Programa budu:\nUz ove banke dve lizing kompanije, takođe, su odabrane za partnere Programa, i to INTESA LEASING DOO BEOGRAD i UNICREDIT LEASING DOO Beograd.\nOve banke i lizing kompanije su za učesnike ovog Programa ponudile posebne, povoljnije uslove kredita, koji ne moraju biti obezbeđeni hipotekom na nekretninama, već pre svega zalogom na opremi koja se nabavlja.\nMinistarstvo privrede realizuje ovaj Program u cilju podrške investicijama i podsticaja bržem privrednom razvoju, u saradnji sa Razvojnom agencijom Srbije. Za ovaj program je u 2020. godini opredeljeno 2.000.000.000 dinara bespovratnih sredstava.


30 Apr 2013 - 20:46 Sport Link\nVozač Meklarena Serhio Perez, koji je na kraju prošle sezone došao iz Zaubera, pokazao je da može da odradi dobar posao za svoj tim na prethodnim trkama i sasvim je zadovoljan učinkom do sada.\nMax Biaggi se vraća u SBK na Ducatiju?\n30 Apr 2013 - 20:10 Sport Link\nSamo nekoliko meseci je prošlo otkada je višestruki šampion SBK Max Biaggi otišao u penziju. Tih nekoliko meseci bilo je i više nego dovoljno da ovaj italijanski vozač shvati da je potez bio ishitren, te da poželi da ponovo sedne na takmičarski motocikl. Poslednjih dana Internetom su kružile glasine da se Max Biaggi vraća u superbike već ove sezone i to na Ducatiju koji je već testirao na Herezu.\nMatešic dozvolio utrkivanje Fetelu i Veberu\n29 Apr 2013 - 17:17 Sport Link\nVlasnik ekipe Red Bul Austrijanac Ditrih Matešic otkrio je da će vozačima njegove ekipe u nastavku sezone biti dozvoljeno da se slobodno nadmeću bez komandi iz boksa, a pričao je i o budućnosti Marka Vebera u njegovom timu.\nVIDEO: Najavljen Hyundai sa 900KS za trku 2013 Pikes Peak\n29 Apr 2013 - 12:36 Sport Link\nWTCC: Honda i BMW najbolji u Slovačkoj\n29 Apr 2013 - 12:35 Sport Link\nOve nedelje, po drugi put u Slovačkoj, pred više od 38.000 navijača održale su se trke WTCC šampionata, a dok su u prvoj trci dominirali Hondini vozači, druga trka je pružila znatno više uzbuđenja i preticanja.\nBriatore nema nameru da se vraća u Formulu 1\n29 Apr 2013 - 07:03 Sport Link\nBivši Benettonov i Renaultov šef tima Flavio Briatore nema nameru da se vraća u Formulu 1, a kao i uvek razlog je isključivo finansijske prirode.\nJuraj Šebalj pobednik IV beogradskog FAM relija - Trofej Mirko Martinović\n29 Apr 2013 - 00:35 Sport Link\nVelika borba, sjajne vožnje i neverovatno brojna publika, obeležili su IV beogradski FAM reli - Trofej Mirko Martinović. Nakon dva dana vožnje, pobednik u vožnji za Šampionat CEZ , otvorenom prvenstvu Srbije i prvenstvu Hrvatske je hrvatski predstavnik Juraj Šebalj.\nBorković bez povreda u udesu u Slovačkoj\n28 Apr 2013 - 17:57 Sport Link\nKako prenosi Tanjug, srpski automobilista Dušan Borković nije povređen u udesu tokom prve trke drugog vikenda takmičenja u Evropskom kupu turing automobila (ETČ) danas u Slovačkoj.\nKopecky pobednik relija SATA Rallye Açores\n28 Apr 2013 - 00:27 Sport Link\nČeški vozač Jan Kopecky je pobedio na četvrtom reliju ovogodišnjeg Evropskog šampionata, SATA Rallye Açores. Takmičenje se ovog vikenda održalo na maglovitim Azorskim ostrvima, na kojima su favoriti i zvezde morali da veoma oprezno doziraju svoje znanje i veštinu, kako bi na sigurnim pozicijama dočekali kraj takmičenja.\nVesnić prvi na Hungaroringu, Kastratović treći\n27 Apr 2013 - 17:56 Sport Link\nIzvanredne vesti stižu iz Madjarske, sa autodroma HUNGARORING. Naš šampion MIKICA VESNIĆ zabeležio je prvu pobedu u šampionatu CEZ-a na kružnim stazama u klasi D4 2000, vozeći svoju staru „opel vektru“. Imao je prvo vreme na treningu i od starta do cilja nije ispuštao lidersko mesto.\nRally memorijal Mirko Martinović\n27 Apr 2013 - 12:02 Sport Link\nU vikendu pred nama staruje sezona Otvorenog reli šampionata Srbije u organizaciji SAS-AMSS. Premijerno takmičenje je IV beogradski FAM reli-Memorijal Mirko Martinović, koji se boduje i za Centralnoevropsku zonu i Šampionat Hrvatske.\nFormula 1 u Jerusalimu\n26 Apr 2013 - 23:57 Sport Link\nZvaničnici Jerusalima objavili su da će se u tom gradu u junu održati egzibiciona trka Formule 1, javlja Beta.\nScumacher u F1 bolidu na Nirburgringu\n26 Apr 2013 - 12:12 Sport Link\nSedmostruki svetski šampion Michael Schumacher ponovo će uskočiti u bolid Formule 1, ali ovog puta kratkotrajno, tačnije odradiće tek jedan jedini krug po legendarnom Nordschleifeu.\nKimi ponovo dao do znanja zbog čega je najlik Formule 1\n25 Apr 2013 - 01:03 Sport Link\nKimi Raikkonen je još jednom privukao pažnju medija svojom hladnoćom, zbog koje je i dobio nadimak Iceman.\nValentino Rossi testirao NASCAR automobil\n24 Apr 2013 - 18:33 Sport Link\nPosetu Americi, vezanu uz trku koja se vozila na stazi COTA u Teksasu, višestruki šampion sveta Valentino Rossi je iskoristio za još nekoliko aktivnosti. Osim za pojavljivanje na nekoliko događaja sa kojima su ga vezali sponzori i Yamaha, Il Dottore je posetu Americi želeo da iskoristi i za izlet u nepoznato. Tako je posetio Charlotte Motor Speedway u Severnoj Karolini gde je isprobao Toyotin NASCAR bolid.\n«Prethodni 1 2 3 ... 445 446 447 448 449 450 451 452 453 454 455 ... 513 514 515 Sledeći»


SEEbiz.eu / Lutovac: DS odlučila da učestvuje u formiranju opozicionog saveza\nZoran Lutovac Demokratska stranka Aleksandra Jerkov Dragan Đilas\nDatum objave: 17.06.2018. - 13:19:23\nBEOGRAD - Demokratska stranka je na sednici Glavnog odbora odlučila da učestvuje u formiranju opozicionog saveza, objavila je potpredsednica te stranke Aleksandra Jerkov.\n"DS donela odluku o učešću u formiranju opozicionog saveza. Predstoji nam velika borba. Za građane, za bolju Srbiju, za bolji život u njoj", navela je Jerkov posle Glavnog odbora na svom Tviter profilu.\nNa sednici Glavnog odbora predsednik DS Zoran Lutovac rekao je da će stranka biti član i osnivač opozicionog saveza.\nLutovac je uoči sednice GO DS-a poručio je da očekuje da se na glavnom odboru izglasa odluka o ulasku u zajednički Savez sa Draganom Đilasom u kome bi ta stranka (DS) imala ravnopravni status člana i osnivača.\nLutovac je rekao da je cilj formiranje širokog saveza bez zalaženja u ideološke razlike među političkim partijama koje bi mu se priključile.\nDemokratska stranka je, dodaje Lutovac, otvorena za razgovor sa svim suštinski opozicionim partijama i za to očekuje podršku GO.\n"Obećali smo da ćemo vratiti poverenja građana. Prvi korak smo napravili, dobili smo tim koji se i u našoj stranci i među građanima Srbije doživljava kao nova garnitura političara", rekao je Lutovac.\nDrugi pravac promena, kako je rekao, je promena organizacije stranke i načina delovanja spolja i iznutra. dok je treći potrebno usmeriti ka jasnijem socijaldemokratskom profilisanju.\n"Četvrti pravac promena jeste naš odnos prema drugim opozicionim strankama - naši birači i simpatizeri, građani Srbije koji hoće suštinske promene u društvu, očekuju od nas da sa drugima stvorimo Savez i zajednički delujemo. DS će biti jedan od osnivača i članova Saveza", rekao je Zoran Lutovac.


RTS :: Brnabićeva u Luksemburgu: Ponosno ću predstaviti sve što je Srbija uradila\nPolitika Brnabićeva u Luksemburgu: Ponosno ću predstaviti sve što je Srbija uradila\nutorak, 22. jun 2021, 19:37 -> 22:00\nDelegacija Srbije na čelu sa premijerkom Anom Brnabić stigla je u Luksemburg gde se večeras održava Međuvladina konferencija EU Srbija.\nPremijerka Ana Brnabić, kaže da je Međuvladina konferencija EU Srbija ozbiljan i pozitivan signal za Srbiju, reformske procese i za evropski put zemlje.\nBrnabićeva je po dolasku u Luksemburg najavila je da će zvaničnicima zemalja članica i institucija EU predstaviti sve što je Vlada Srbije učinila u prethodnih nekoliko meseci, prvenstveno u oblasti vladavine prava.\n"Nadam se otvorenom i iskrenom razgovoru sa predstavnicima država članica, Evropske komisije i šefom diplomatije EU, gde ćemo da pokušamo da definišemo šta je to što dodatno treba da uradimo, kako bi bili spremni za otvaranje, najmanje dva klastera - jedan u oblasti ekonomije i poreza. Jedan u oblasti energetike i zelene tranzicije", izjavila je premijerka.\nNajavila je da će u razgovorima sa EU zvaničnicima fokus biti na klasteru jedan koji se tiče tzv. fundamentalnih prava i vrednosti i gde je Srbija već otvorila sva poglavlja.\nBrnabićeva je dodala da će se razgovarati i o regionalnoj saradnji i napomenula da u okviru svog pristupnog procesa Srbija uvek lobira za čitav region.\n"Ja znam šta je Srbija uradila i šta svakodnevno radi i mogu da garantujem da nijedna zemlja nije uradila više od Srbije u oblasti vladavine prava u poslednjih nekoliko meseci. Jedva čekam da predstavim šta smo sve uradili i stojim iza toga. Ponosim se svim onim što smo uradili i načinom na koji smo to uradili", kaže premijerka.\nJoksimović: Potrebna veća dinamika za kredibilnost procesa\nMinistarka za evropske integracije Srbije Jadranka Joksimović kaže da će Srbija i sastavom delegacije i nastupom na Međuvladinoj konferenciji sa EU u Luksemburgu potvrditi ozbiljnost i važnost koju pridaje procesu pristupanja i naglasiti da je već počela da ispunjava i zahteve i kriterijume iz nove metodologije.\n"Ovo je važna konferencija i važno je da ćemo na najvišem političkom nivou moći da razgovaramo o tome ne samo šta se očekuje od Srbije u smislu implemetacije reformi u određenom oblastima, već ćemo moći i da predočimo šta smo sve uradili i koliko smo ozbiljno sve shvatli, možda i ozbiljnije od nekih članica EU", rekla je Joksimovićeva.\nMinistarka je najavila da će napredak Srbije u fundamentalnim oblastima vladavine prava na Međuvladinoj konferenciji predstaviti premijerka Ana Brnabić, a da će se ona fokusirati na značajne reformske poduhvate koje je Srbija učinila kada je reč o ostalim klasterima, sa fokusom na kalsetre 3 i 4.\n"To znaju zemlje članice, ali je važno da na visokom političkom nivou razmenimo mišljenja i da prenesemo našu poruku da očekujemo da će nova metodologija biti prihvaćena od svih zemalja članica EU i da će početi da se primenjuje, nadamo se već do kraja ove godine, kako bismo mogli da kažemo da se odblokirao proces", navela je Joksimovićeva.\nOna naglašava da proces pristupanja Srbije prelaskom na novu metodologiju mora da pređe u dinamičniju fazu i zaključuje da bez toga nema ni kredibilnosti celog proesa.\nDelegaciju Srbije predvode premijerka Ana Brnabić i ministarka za evropske integracije Jadranka Joksimović, dok delegaciju Evropske unije predstavlja Žosep Borelj, visoki predstavnik za spoljnu politiku i bezbednost i komesar za proširenje Oliver Varhelji.\nDopisnik RTS-a Dušan Gajić navodi da na konferenciji, gde će formalno biti predstavljena nova metodologija pregovora o članstvu koja daje novi akcenat na vladavinu prava, snažnije političko upravljanje i na organizovanje pregovaračka poglavlja u tematske celine, odnosno klastere, pored Brnabićeve i Borelja, prisustvuju i ministri evropskih poslova EU.\nGajić ukazuje da večeras neće biti otvoren nijedan klaster jer za to nije bilo saglasnosti između članica - jedan deo zemalja članica smatrao je da Srbija nije dovoljno učinila u oblasti vladavine prava.\nKako kaže, večeras je prilika da dve strane razmene mišljenja o tome šta je Srbija do sada učinila, šta namerava da učini, šta Evropska unija očekuje i u kojim ključnim oblastima.


Vijesti – Bitneinfo\nHome / Vijesti\tVijesti\tDINAMIČNE VIJESTI STIŽU IZ STOCA: Pogledajte šta su ljudi okupljeni oko Salmira Kaplana uradili na ponovljenim izborima…\nCIJELA BOSNA ĆE BITI ŠOKIRANA: O tužbi se oglasio i Čović… Pogledajte šta će uraditi…\n20 hours ago\tVijesti\nČlan Predsjedništva BiH, Dragan Čović, oglasio se povodom odluke o podnošenju revizije na presudu protiv Srbije za genocid. Nakon dvosatnog skupa u Vijećnici gdje se održalo savjetovanje o podnošenju revizije presude Međunarodnog suda pravde po tužbi BiH protiv Srbije, odlučeno je da postoje osnovi o podnošenju revizije, a takva je ...\nTUGA DO NEBA: Mladić koji je poginuo u stravičnoj saobraćajki kod Priboja planirao svadbu. Od siline udara, auto bio prepolovljen!\nTeška saobraćajna nesreća na magistralnom putu Prijepolje – Bistrica. Marko Prijović (31) nastradao, dok je Miljan Đonović (40) teško povređen U stravičnom sudaru, koji se u petak oko sedam časova dogodio na magistralnom putu od Prijepolja ka Bistrici, u mestu Drenova, poginuo je Marko Prijović (31) iz Priboja, dok je ...\nŠEŠELJ PONOVO ZAPALIO BALKAN: Pogledajte šta je okrutni nacionalista sad uradio…\nPogledajte video: face tv\nU IME ¨SRPSKE¨: IVANIĆ PRIJETI GENOCIDOM\nU IME ¨SRPSKE¨: IVANIĆ PRIJETI GENOCIDOM – Musadik Borogovac Sarajevo, 15.2.2017. — Istupom u Ju Magazinu, a i inače ovih par mjeseci, osim što prijeti novim genocidom (za što će mu valjda neko suditi?), Mladen Ivanić, član Predsjedništva (dejtonske) BiH u ime srpskog naroda, u panici zastupa stav Republike srpske ...\nLokalno stanovništvo uvereno je da zagađeni vazduh uzrokuje bolesti. Većina njihovih komšija boluje od raka Prema statistici Svetske zdravstvene organizacije Bosna i Hercegovina je peta u svetu po smrtnosti od zagađenja vazduha. Kada je u pitanju stopa plućnih bolesti, naši susedi su i tu u samom vrhu. Ove godine situacija ...\nLoša hidrološka godina i pojačana proizvodnja električne energije, doveli su do toga da je Ramsko jezero na najnižem nivou u posljednjih nekoliko godina. Danas dolina potopljene Gornje Rame izgleda toliko mrtvo, toliko nestvarno i beživotno, kao da gledate u pustinjske predjele. Jedino što oči promatrača donekle osvježava je okolni pogled ...\nNemam ništa posebno da kažem, sem onoga što sam već izjavio, rekao je danas nekadašnji komandant Jedinice za specijalne operacije Milorad Ulemek Legija svedočeći u Specijalnom sudu koji je u ranijem iskazu teretio sada optužene za ubistvo novinara Slavka Ćuruvije.Ulemek je, na pitanje zamenika tužioca Milenka Mandića da li ga ...\nPage 1 of 5412345\t»\t102030...Last »\tRecent Posts


ODNOS MEĐUNARODNOG I UNUTRAŠNJEG PRAVA PREMA USTAVU REPUBLIKE SRBIJE IZ 2006. GODINE\nU ovom radu analiziraju se odredbe Ustava Republike Srbije iz 2006. godine koje se tiču odnosa domaćeg prava sa međunarodnim pravom. Prvenstveno je ukazano na opšte trendove ustavnih rešenja o odnosu sa međunarodnim pravom, a zatim je detaljno analiziran normativni okvir našeg pozitivnog Ustava. Iznet je čitav niz obrazloženih predloga za unapređenje njegovog teksta u ovom delu, a ukazano je na opasnost od trenutnih pravnih odredaba, posebno ističući njihovu nepreciznost i međusobnu kontradikciju. Naročita pažnja usmerena je na neophodne izmene Ustava Republike Srbije koje će uslediti zbog procesa priključenja Evropskoj uniji. Izložena su konkretna pitanja povodom kojih će ustavne odredbe morati biti usaglašene sa poretkom Evropske unije, a izneti su i neki novi instituti koji će morati biti uneti u Ustav, a koji se tiču primata prava Evropske unije nad domaćim pravom, pravima koja proizlaze iz prava građanstva, ali i nekim promenama koje se tiču unapređenja vladavine prava. Posebno je istaknuta potreba uvođenja u Ustav odredaba o usaglašavanju spoljne politike sa spoljnom politikom Evropske unije.\nPredmet istraživanja u ovom radu jestu običajna pravna pravila, procedura dokazivanja običaja, instrumenti za njihovo dokazivanje, analiza nastajanja običaja. U tom pravcu je posebno analizirana praksa država, ali i rad Komisije za međunarodno pravo Ujedinjenih nacija. Kao nezaobilazni materijal za istraživanje korišćene su presude Međunarodnog suda pravde koje su praktični pokazatelj važne uloge koju običaji imaju u modernom međunarodnom pravu. Posebna pažnja usmerena je na ulogu koju običaji imaju u procesu međunarodnih integracija Republike Srbije. Jedan od osnovnih ciljeva rada jeste dokazivanje da običaji danas imaju veoma značajno mesto i igraju veliku ulogu u primeni pravnih pravila međunarodnog prava. Posebna pažnja je usmerena na utvrđivanju objektiviziranih pravila u vezi identifikacije običaja čija je svrha da se svi akteri koji primenjuju običaje upoznaju sa detektovanim pravilima. Naročita korist od pravila koje je utvrdila Komisija za međunarodno pravo mogla bi biti za rad unutrašnjih državnih organa svih država, a posebno Republike Srbije. Poštovanje opšteprihvaćenih pravila je neophodni uslov za međunarodne integracije naše države, a rad svih organa mora pratiti pozitivna pravila međunarodnog prava.\nODGOVORNOST MEĐUNARODNIH ORGANIZACIJA SA OSVRTOM NA ZAHTEVE REPUBLIKE SRBIJE\nRad analizira pravila o odgovornosti međunarodnih organizacija kao jedno od najkompleksnijih pitanja međunarodnog prava. Analiza obuhvata tumačenje Nacrta pravila o odgovornosti međunarodnih organizacija usvojenog od strane Komisije za međunarodno pravo, ali i praksu Međunarodnog suda pravde koja nudi konkretna rešenja za brojna sporna pitanja. Ukazuje se na analogna rešenja u pogledu pravila o odgovornosti država, koja imaju sigurnije utemeljenje u međunarodnom pravu, ali i neophodnost što brže izgradnje mehanizama na međunarodnom planu za realizaciju odgovornosti međunarodnih organizacija koje u sadašnjem sistemu nemaju locus standi pred Međunarodnim sudom pravde. Naročita pažnja posvećena je zahtevima Republike Srbije u pogledu odgovornosti Ujedinjenih nacija i NATO saveza u slučaju intervencije na SRJ, prema aktuelnim pravilima o odgovornosti koja postoje na nivou opšteg običajnog međunarodnog prava, ali i odredbama Nacrta pravila o odgovornosti međunarodnih organizacija iz 2011. godine.


Foto: Instagram/sasha______ivanovna / Instagram\nPevačica Dunja Ilić već godinama se ne pojavljuje na sceni, a kako je sada istakla ne planira da ponovo otpočne muzičku karijeru.\nDunja je, odgovarajući na pitanja pratilaca na Instagramu, rekla da ne želi da se vraća u muzičke vode.\n- Imam druge prioritete, ne mogu da napravim taj multitasking - rekla je ona, a potom su je pratioci pitali zbog čega negoduje kada joj pomenu njene pesme.\n- Kažu da ja "hejtujem" svoje pesme, ja ih čak neke i gotivim, a iz nekog razloga meni ne prija da mi se pominje to, a večno mi to pominjete. Dunja je pre 10 godina bila pijana, nesigurna, svlačili su je i oblačili, sada je samouverena žena sa prošlošću takvom kakva je. Srećnija sam sada - navela je Dunja.\nJovana Mišković progovorila o SMRTI OCA: "U fazi tugovanja sam", a evo šta kaže o ljubavi i deci


Jedan od pet miliona apeluje da institucije ispune zahteve Maje Pavlović | Autonomija\n"Ova vlast je još jednom pokazala da je demokratija za nju samo reč na papiru"\nIz tog udruženja su naveli da je Maja Pavlović za ostvarenje pravde i poštovanje ideje slobodnih medija spremna da da svoj život i da sam čin štrajka glađu predstavlja poslednje sredstvo odbrane njenih prava za kojim je posegnula drugi put u poslednjih godinu dana.\n„Molimo vlast da shvati ozbiljnost situacije i da pred Majinom borbom za slobodu medija ne zatvara oči. Mediji su u prvim redovima kada je u pitanju odbrana demokratije, a ova vlast je još jednom pokazala da je demokratija za nju samo reč na papiru“, navodi se u saopštenju „Jedan od pet miliona“.\nDirektorka i vlasnica televizije Kanal 9 iz Novog Sada Maja Pavlović sinoć je nakon 22. dana štrajka glađu zbog iscrpljenosti odvezena u Urgentni centar u Beogradu.\nMaja Pavlović zahteva momentalno rešavanje četiri od devet iznetih zahteva, kako bi njena televizija nesmetano nastavila sa radom.\nRačun televizije u ponedeljak, 6. maja je odblokiran, ali bez povraćaja novca koji je skinut po presudama za koje Maja Pavlović tvrdi da su nezakonite.\nOd Ministarstva telekomunikacija ona zahteva da se produži sporazum potpisan sa Javnim preduzećem Emisiona tehnika i veze (ETV) i da se izmeni Pravilnik o naknadama ETV za loklane emitere.\nOna od Telekoma Srbije zahteva da se TV Kanal 9 vrati u distribuciju IPTV-a, a od gradonačelnika Novog Sada Miloša Vučevića zahteva da ne diskriminiše tu lokalnu televiziju sa 20-ogodišnjim iskustvom i omogući ravnopravan pristup sredstvima za sufinansiranje medija.


Kongres radiologa Srbije – Kongres radiologa Srbije\nNovi termin kongresa\nŽelimo vam srdačnu dobrodošlicu na kongres radiologa Srbije sa međunarodnim učešćem u organizaciji Udruženja radiologa Srbije i Sekcije za radiološku dijagnostiku Srpskog lekarskog društva, koji će se održati od 21. do 23. oktobra 2021. godine na Zlatiboru, u hotelu „Palisad“.\nOvaj kongres dolazi posle dugog i teškog perioda neizvesnosti i izmenjenih životnih okolnosti, koje su odnele i brojne živote, između ostalih i naših kolega. Sa svima njima smo se rastajali sa velikom tugom i velikim bolom.\nKako nam je u tom vremenu direktna komunikacija bila ograničena, veliki broj događaja je organizovan online, tako je, sa druge strane, rasla i potreba za ponovnim susretima i druženjem. No ta, kako često kažemo, nova normalnost, još više je istakla mesto radiologije kao medicinske discipline koja je vrlo fleksibilna, te se rad na daljinu pokazao kao vrlo efikasan i bezbedan način rada. Svedoci smo toga da se i veliki broj edukacija, seminara i kongresa upravo održao online, što je omogućilo dalje usavršavanje i pored ograničenih fizičkih kontakata.\nKao i ranijih godina, cilj ovogodišnjeg kongresa jeste da se predstavi sve najnovije u radiologiji, da se diskutuje o ličnim iskustvima i preporukama, ali i da se prikažu originalni naučni radovi. Takođe, biće organizovane radionice sa ciljem praktične primene savremenih principa u radiologiji.\nNadamo se da će naš kongres omogućiti ponovne susrete i razmenu iskustva uz poštovanje svih epidemioloških mera, koje u tom trenutku budu predožene. Verujemo da će ove godine doći veliki broj radiologa iz Srbije i regiona da svojim prisustvom i aktivnostima doprinesu ovom kongresu i da svi budemo bogatiji za još jedno druženje i razmenu profesionalnih iskustava.\nŽelimo vam srdačnu dobrodošlicu na predstojeći kongres radiologa Srbije 2021!\nProf. dr Jovica Šaponjski\nPredsednik Sekcije za radiološku dijagnostiku SLD\nPredsednik Kongresnog odbora 2021


EKSPERTI: NATO zabrinut, nema odbranu od ruskih Iskandera | WebTribune\nHome SPEKTAR EKSPERTI: NATO zabrinut, nema odbranu od ruskih Iskandera\nRuski ministar odbrane Sergej Šojgu je rekao da NATO želi da spreči Rusiju da postane geopolitički konkurent protiv te organizacije. To je ono što podstiče novi Hladni rat.\n“Zemlje NATO-a pokušavaju da spreče Rusiju da postane geopolitički konkurent, posebno konkurent koji ima saveznike,“ rekao je Šojgu.\n“Sa tim ciljem, koriste se različite institucije, uključujući međunarodne institucije i mnoge oblasti delovanja: politiku, ekonomiju, pa čak i kulturu i sport,“ rekao je on.\nMinistar je dodao da je “nedavno, negativan trend vezan za namerno jačanje vojne aktivnosti NATO-a dobio zamah u Istočnoj Evropi.“\n“U ovim uslovima, mi pokazujemo otvorenost, ljubaznost i otsustvo agresije prema drugim zemljama,“ rekao je on.\nIzjava NATO-a izneta na samitu bloka u Briselu 11. i 12. jula ukazuje na to da ovaj Savez smatra Rusiju izazovom za evroatlantsku bezbednost i stabilnost. Međutim, ovo je najverovantije vezano za neuravnoteženost vatrene moći.\nNakon upoređivanja operativnog taktičkog sistema Iskander sa mogućnostima NATO sistema protivraketne odbrane u Evropi, US Military Watch je zaključio da ovaj savez ne bi imao sa čime da se suprotstavi ruskom oružju.\n“Uzimajući u obzir iskustvo korišćenja Patriot sistema u borbi, oni bi jedva mogli presresti Iskander, tako da bi instalacije NATO-a praktično bile bez ikakve zaštite od ruskog sistema,“ pisali su autori.\nStručnjaci su ojačali svoj zaključak sa nedavnim rezultatima korišćenja Patriot sistema u Jemenu, gde se ovaj američki sistem pokazao lošijim od efikasnog.\nR-17 (Scud B, u NATO klasifikaciji) je ušao u službu 1962. godine i, prema rečima autora, to je mnogo jednostavnije oružje nego Iskander.\nKako se navodi u ovom članku, uvođenje Iskander sistema u službu je izazvalo zabrinutost kod evropskih saveznika SAD-a. Šef švedske vojske je tvrdio da bi ruska vojska korišćenjem ovog oružja mogla lako uništiti vojne instalacije i aerodrome te zemlje, obezbeđujući sebi prednost u slučaju eventualnog sukoba.\nU međuvremenu, autori su istakli da će položaj Iskandera na zapadu u Rusiji omogućiti vojsci te zemlje da dostigne gotovo bilo koji deo u severnoj Evropi.


Novi Pazar: Smenjen pomoćnik gradonačelnika\nUtorak , 2020-04-07 | 12:13:15\nGradonačelnik Novog Pazara Hihat Biševac razrešio je danas dužnosti dosadašnjeg pomoćnika Emira Aščerića, koji je na ovu funkciju imenovan kao kadar Stranke demokratske akcije (SDA) Sandžaka.\nAščerić je ranije na svom Fejsbuku objavio da jučerašnja poseta predsednika Srbije Aleksandra Vučića Novom Pazaru, tokom koje je isporučeno 13 respiratora Opštoj bolnici, “predstavlja zloupotrebu i brutalnu političku kampanju”.\nBiševac je u saopštenju naveo da svaki pojedinac ima pravo u svoje ime i u ime političke opcije kojoj pripada da priča šta i kada hoće, ali da je neprimereno to činiti sa pozicije pomoćnika gradonačelnika i na taj način unositi zabunu u javnost.\n“Smatram da je nedopustiovo da u ovom trenutku bilo ko politizuje apsolutno svaki napor koji se čini na prevazilaženju trenutnog stanja i zbog toga sam jutros doneo odluku da u skladu sa Statutom Grada Novog Pazara razrešim dužnosti Emira Ašćerića, dosadašnjeg pomoćnika gradonačelnika. Jučerašnja poseta predsednika Vučića za naš grad je, u ovim teškim trenucima, značila mnogo, a oni koji to neće da shvate sigurno nisu dobronamerni i samo žele da ovu veoma značajnu i dobru akciju omalovaže i iskoriste je za svoje sitne stranačke poene”, navodi se u ovom saopštenju.\nOn je, u skladu sa ranije potpisanim sporazumom, pozvao SDA Sandžaka da predloži drugoga kandidata za ovu funkciju.\n“Novi Pazar, kao i ceo svet, preživljavaju jednu od najvećih kriza u svojoj istoriji. Zbog toga mislim da ovo nije ni vreme ni mesto za politička prepucavanja. Ovo je vreme kada treba da svi ujedinjeni pokušamo da odbranimo ovaj grad sačuvamo živote svih naših ljudi”, ocenio je Biševac.\nAščerić, koji je predsednik Asocijacije mladih SDA Sandžaka, za pomoćnika gradonačelnika Novog Pazara imenovan je u aprilu 2017. godine, od kada je ova stranka zvanično postala deo vlasti u ovom gradu.\nKrajem 2016. godine Sandžačka demokratska partija (SDP), čiji osnivač je Rasim Ljajić, potpisala je sa SDA Sandžaka, na čijem čelu je Sulejman Ugljanin, Deklaraciju o strateškom partnerstvu, a u cilju uspostavljanja političke stabilnosti i pozitivne političke klime u Sandžaku.\nKajanje 2020-04-07 15:19:02\nPa nemojte coveku je ovo prvi posao, necete valjda da ga ostavite bez hleba, da jadan nenaviknut mora da radi nesto? Pruzite mu priliku pokajace se on.\nstabilizator 2020-04-07 14:33:47\nMislim da je ovo uradjeno na nagovor drugog. Decko je izjavio istinu.


21/01/2022 - Dnevnik Juga\nHome / 2022 / јануар / 21\nCvetanović: Grad dobio sudski spor protiv EPS-a, naplaćena komunalna taksa u iznosu od 73 miliona dinara\nSrdjan Stamenkovic 21/01/2022\tDRUŠTVO, EKONOMIJA, Leskovac 0\nGrad Leskovac dobio je sudski sport protiv Elektroprivrede Srbije i naplatio dug na ime komunalnih taksi – rekao je danas gradonačelnik Leskovca dr Goran Cvetanović. – Grad uspeva da pomera granice i dobija sudske sporove sa instuticijama poput EPS-a i Železnice. Verujem da će svaka godina biti još uspešnija i …\nPredstavnicima sportskih klubova i organizacija uručeni ugovori o finansiranju progama u 2022. godini\nPredstavnicima sportskih klubova i organizacija danas su u sali Narodnog pozorišta uručeni Ugovori o finansiranju programa u 2022. godini. Ugovore je uručio gradonačelnik Leskovca dr Goran Cvetanović koji se obratio okupljenima i najavio dalju podršku lokalne samouprave radu uspešnih sportskih kolektiva i pojedinaca. – Nikada veću finansijsku podršku nismo pružili …\nFoto: arhiva Ministarstvo zaštite životne sredine raspisalo je danas konkurse za zamenu kotlova u javnim ustanovama i toplanama, ložišta u domaćinstvima, za pošumljavanje i zaštitu zemljišta. Ministarka Irena Vujović pozvala je lokalne samouprave da iskoriste podršku države i kandiduju projekte, kako bi na taj način unapredili kvalitet vazduha i zemljišta …\nUskoro divlje deponije pod video nadzorom\nMinistarstvo zaštite životne sredine raspisalo je tender za nabavku opreme za video-nadzor na lokacijama divljih deponija. Kako je navedeno u tenderu, predmet nabavke obuhvata projektovanje, nabavku i isporuku opreme i materijala, montažu i izgradnju i puštanje u rad sistema. Tender je otvoren do 21. februara – piše e kapija.\nSrdjan Stamenkovic 21/01/2022\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nU leskovačkoj Covid bolnici u poslednja 24 časa potvrđen je jedan smrtni ishod od posledica infekcije Korona virusom. Preminula je pacijentkinja iz Vlasotinca, rođena 1927. godine, koja nije bila vakcinisana. Na bolničkom lečenju trenutno se nalazi 30 osova, a na kiseoničkoj potpori je 20 pacijenata. U protekla 24 časa bilo …


Skupština Srbije: Brutalna diskriminacija poslanice DJB – Balkanekspresrb.rs\nSkupština Srbije: Brutalna diskriminacija poslanice DJB\nLicemerno je da su prebacivanjem elektronske jedinice za glasanje u poslednji red oduzeli pravo glasa drugoj poslanici pokreta Dosta je bilo. Iščupali su elektronsku jedinicu koju je koristila Branka Stamenković i prebacili je u poslednji red, koji je, inače, rezervisan za stručne saradnike u Skupštini\nVLADAJUĆA većina u Skupštini Srbije bahato nastavlja da diskriminiše poslanicu Dosta je bilo Ljupku Mihajlovsku koja se kreće uz pomoć invalidskih kolica. Nakon što su joj tri meseca uskraćivali ravnopravne tehničke mogućnosti za glasanje i diskusiju, sada su montiranjem elektronske jedinice za glasanje u poslednjem redu, koji nije predviđen za poslanike, Ljupku Mihajlovsku osudili na sedenje u “magarećoj klupi”.\nLicemerno je da su prebacivanjem elektronske jedinice za glasanje u poslednji red oduzeli pravo glasa drugoj poslanici pokreta Dosta je bilo. Iščupali su elektronsku jedinicu koju je koristila Branka Stamenković i prebacili je u poslednji red, koji je, inače, rezervisan za stručne saradnike u Skupštini.\nPoslanici Dosta je bilo oštro protestuju zbog ovakve brutalne diskriminacije osobe sa invaliditetom, kao i zbog činjenice da se javnosti takvom bahatošću šalje jako ružna poruka o načinu postupanja prema osobama sa invaliditetom. Vladajuća većina je umesto da se postidi zbog svog dosašanjeg odnosa i uskraćivanja ljudskih prava, pribegla ovom primitivno-mangupskom “rešenju” i u “magareću klupu” montirala elektonsku jedinicu za glasanje.\nTako će jedina osoba sa invaliditetom u Skupštini sedeti izdvojeno i drugačije od svih drugih poslanika, a javnost u Srbiji će moći jasno da vidi da osobe sa invaliditetom nisu ravnopravne i da se ništa ne čini da one to postanu.\nLjupka Mihajlovska je žrtva diskriminatorskog odnosa vladajuće većine prema poslaničkoj grupi Dosta je bilo. Vladajuća većina je četvrtu po snazi poslaničku grupu Dosta je bilo smestila u poslednje redove protivno parlamentarnim pravilima i u nadi da će nas ućutkati.\nPokret Dosta je bilo je dostavio nove zahteve Administrativnom i Odboru za ljudska i manjinska prava da se Ljupki Mihajlovskoj i svim poslanicima Dosta je bilo dodeli ono što im pripada. Zahtevamo da se celoj poslaničkoj grupi dodele mesta u prvim redovima u sektoru 2 do kojih je moguće stići u invalidskim kolicima i da se Ljupka Mihajlovska ni na koji način ne odvaja od drugih poslanika DJB. To je jedini način da se pokaže poštovanje prema građanima koji su glasali za pokret, a njih je više od 226.000, kao i prema osobama sa invaliditetom.(Press DJB)♦\nTagsDJB Ljpka Mihajlovska\nIzložba Bez izlaza, slikara Milana Nešića u Uličnoj galeriji\nEdita Tahiri demantuje da se danas u Briselu razgovaralo o ZSO


Trenerska vrteška u Rusiji - Srbi u glavnoj ulozi\nBranko Maksimović napustio Lokomotivu, Zoran Lukić se povezuje sa CSKA i Uniksom, Dušan Alimpijević se dovodi u vezu sa Armejcima. Dakle, vrelo leto je pred... 12.06.2022, Sputnik Srbija\nNajveći zemljotres izazvao je odlazak Dimitrisa Itudisa sa mesta prvog trenera CSKA iz Moskve koji će najverovatnije nastaviti karijeru u Fenerbahčeu.Posle odlaska Itudisa, kao moguće zamene spominju se, između ostalog, Zoran Lukić i Dušan Alimpijević, a pored njih i Janis Sferopulos i Duško Ivanović.Lukić je ujedno i selektor Rusije, a ima ugovor sa Nižnjim iz Novgoroda, pa je na meti CSKA uprkos svemu. Dušan Alimpijević je pod dugoročnim ugovorom sa turskom Bursom.Zanimljivo je da ruski mediji pišu da će Velimir Perasović napustiti Uniks iz Kazanja i da je upravo Lukić glavni kandidat da ga nasledi na klupi Uniksa. Sa druge strane, Perasović ima kontakte sa tri evroligaška tima u koje bi mogao da pređe ovog leta.Da tu ne bude kraj, spomenimo i Lokomotivu iz Krasnodara koja se nedavno rastala sa srpskim stručnjakom Brankom Maksimovićem.On je u protekloj sezoni bio asistent Jevgeniju Pašutinu, pa je kasnije preuzeo uzde tima i zauzeo četvrto mesto u VTB ligi.Videćemo kako će se na kraju rasporediti karte među srpskim trenerima.\nsport, košarka, rusija\n© Foto : FIBAZoran Lukić – selektor košarkaške reprezentacije Rusije\nBranko Maksimović napustio Lokomotivu, Zoran Lukić se povezuje sa CSKA i Uniksom, Dušan Alimpijević se dovodi u vezu sa Armejcima. Dakle, vrelo leto je pred nama.\nNajveći zemljotres izazvao je odlazak Dimitrisa Itudisa sa mesta prvog trenera CSKA iz Moskve koji će najverovatnije nastaviti karijeru u Fenerbahčeu.\nPosle odlaska Itudisa, kao moguće zamene spominju se, između ostalog, Zoran Lukić i Dušan Alimpijević, a pored njih i Janis Sferopulos i Duško Ivanović.\nLukić je ujedno i selektor Rusije, a ima ugovor sa Nižnjim iz Novgoroda, pa je na meti CSKA uprkos svemu. Dušan Alimpijević je pod dugoročnim ugovorom sa turskom Bursom.\n🇷🇺🤝CSKA Moscow are considering the case of Zoran Lukic, coach of @BC_NN as a replacement of Dimitris Itoudis according to “Sport Express”. #basketball #vtbl @VTBUL @cskabasket\n— Christos Harpidis (@chrisalucard) June 7, 2022\nZanimljivo je da ruski mediji pišu da će Velimir Perasović napustiti Uniks iz Kazanja i da je upravo Lukić glavni kandidat da ga nasledi na klupi Uniksa. Sa druge strane, Perasović ima kontakte sa tri evroligaška tima u koje bi mogao da pređe ovog leta.\nDa tu ne bude kraj, spomenimo i Lokomotivu iz Krasnodara koja se nedavno rastala sa srpskim stručnjakom Brankom Maksimovićem.\nOn je u protekloj sezoni bio asistent Jevgeniju Pašutinu, pa je kasnije preuzeo uzde tima i zauzeo četvrto mesto u VTB ligi.\nVidećemo kako će se na kraju rasporediti karte među srpskim trenerima.


COVID 19 u Boliviji, ministar zdravlja uhapšen zbog "zlatnih ventilatora"\nBy Emergency Live\t On Može 21, 2020\nJasno je da COVID 19 ustupa mjesto neprimjerenim „apetitima“. Čvrsto puta prisiljavaju mnoge da zaobiđu uobičajene sisteme upozorenja, kontrole i regulacije, otvarajući za ilegalne akcije. Evo što se dogodilo u Boliviji, gde je ministar zdravlja Marcelo Navajas uhapšen zbog kupovine ventilatora apsolutno skupe.\nMinistar zdravlja Bolivije, Marcelo Navajas uhapšen je u okviru istrage protiv serije ventilatora kupljenih za obradu sa COVID 19 u Boliviji.\nCOVID 19 u Boliviji: nemoralno ponašanje\nPredsjednica Bolivije Jeanine Anez, koja je u novembru preuzela vojnu izjavu i bijeg iz inostranstva Evo Morales, odlučio ukloniti Navajas. Potvrdio je da će se ovom radnjom „izbjeći bilo kakvo ometanje i bilo kakav oblik prepreka istrazi“.\nNa njegovom mjestu bio je angažiran bivši zamjenik ministra Eidy Roca. Bivšeg ministra zdravlja uhapsili su juče zvaničnici te države Fuerza Especial de Lucha Contra el Crimen (Felcc).\nCOVID 19 u Boliviji: španski ventilatori i prekršaji prema javnom zdravstvu\nBivši ministar Navajas optužen je za kupovinu 170 respiratora proizvedenih u Španjolskoj. Prema istražiteljima, ti su ventilatori uvezeni po veoma skupim troškovima (gotovo četiri puta višim nego što je potrebno).\nOptužnica protiv njega, kako čitamo u novinama La Razon, iznosi sedam, uključujući pronevjeru javnog novca, trgovinski utjecaj i zločin u javnom zdravstvu.\nBivši ministar trenutno se nalazi u pritvoru i čeka sudsko ročište. Pored Navajaja, na spisku četvorice uhapšenih našli su se i neki službenici iz Banco Interamericano de Desarollo (Bid), tijela koje je financiralo kupovinu.\nKOVID 19 U BOLIVIJI - PROČITAJTE ITALIJANSKI ČLAN\nCovid-19, policija El Salvador koristi „smrtonosnu silu“ protiv kriminalnih bandi\nItalijanske nevladine organizacije i međunarodna „kružna saradnja“ u zdravstvu,…


25. 12. 2014. Ministar Stefanović obišao policijsku upravu u Čačku i policijsku stanicu u Guči\nMinistar unutrašnjih poslova dr Nebojša Stefanović danas je obišao Policijsku upravu u Čačku i policijsku stanicu u Guči.\n- Prioriteti Ministarstva unutrašnjih poslova , važe i za Policijsku upravu u Čačku – istakao je ministar nakon razgovora sa starešinama, naglasivši kao vrlo bitan i odnos poverenja građana prema policiji. Policija je tu da garantuje bezbednost i sigurnost za sve građane – naglasio je Stefanović i pohvalio Policijsku upravu u Čačku za dobre rezultate rada.\nMinistar je istakao da policija u Čačku ima povećanu zaplenu narkotika, kao i akcizne robe, veoma mali broj izvršenih krivičnih dela, pad opšteg kriminaliteta za preko 10 posto, što pokazuje da pojačane aktivnosti i napori policije daju rezultate.\nMinistar Stefanović je razgovarao i sa vatrogascima spasiocima za koje je rekao da ih je, nažalost, malo šta mimoišlo ove godine. Da je bilo nekoliko intervencija gde se uključila cela Policijska uprava i da su bili uz svoj narod kao što to i priliči.\nSagledavajući tehnološke kapacitete i da policija kamerama prati Čačak, Guču i deo u Lučanima, Stefanović je naglasio da je važno da policija ide u korak sa novim tehnološkim unapređenjima kako bi što efikasnije izvršavala svoje zadatke.\n- Ono što ja očekujem od policije je da se vrati u zajednicu, da komšije znaju svog komšiju policajca, da taj odnos bude partnerski i drugarski, da imamo dobar odnos i sa lokalnom samoupravom, da nastave da obaraju kriminalitet, da se kriminalci plaše zato što policija dobro radi svoj posao, a ne da se osećaju udobno. Očekujem od policije da bude oštra prema onima koji krše zakon, da se niko od građana ne oseća ugroženo i nebezbedno zato što će znati da mi radimo svoj posao. I kada to postignemo, mislim da građani mogu da imaju poverenje u policiju- zaključio je ministar Nebojša Stefanović.


Đorđević: Svaki rezultat osim poraza za nas bi bio dobar\nEkipa OFK Bačka u okviru 20.kola Super lige Srbije na svom stadionu dočekuje goste iz Novog Sada, ekipu Vojvodine. Bez obzira na kvalitet rivala, domaćini najavljuju veliku borbu i nadaju se osvajanju makar jednog boda.\nBačkopalančani su u prethodnom kolu pretrpeli ubedljiv poraz u duelu sa ’’brđanima’’, a u pripremi narednog duela analizirali su greške koje su dovele do tog rezultata. O tome je na konferenciji za medije održanoj pred ovaj susret govorio i šef stručnog štaba Dragan Đorđević koji je istakao da će njegov tim pokušati da ostvari trijumf:\n’’Protiv Čukaričkog su nam se ponovile neke situacije i greške iz prethodnih utakmica, posle kojih je naš golman morao da vadi loptu iz mreže. Te nedostatke moraćemo što pre da otklonimo ukoliko želimo da pobednički završimo utakmicu s Vojvodinom. Pred nama je, svesni smo toga, veoma ozbiljan duel protiv izuzetno poštovanog rivala, jer dobro znamo šta i koliko znači ime novosadskog kluba u srpskom fudbalu. Međutim, moraćemo da ponosno izađemo na teren i pružimo igru koja bi mogla da nam donese bodove. Da se razumemo, svaki rezultat osim poraza za nas bi bio dobar, ali želimo da trijumfujemo i verujem da će igrači na delu to i da pokažu u vojvođanskom derbiju.’’\nOn se potom osvrnuo i na trenutnu kadrovsku situaciju istakavši da se ona polako popravlja i da očekuje povratak na teren nekolicine prvotimaca:\n’’Najvažnije je to da se povređeni Bjeloš, Gavrić, Grabež, Pantić i Radinović osećaju puno bolje i što postoje indicije da ću na njih moći da računam. Još uvek je rovit Jovanović i u dogovoru s klupskim lekarom procenićemo da li će i on biti u konkurenciji za utakmicu. U svakom slučaju, svi oni koji budu na terenu imaće obavezu da pruže igru dostojnu dresa Bačke i da pokušaju da navijačima podare razlog za radovanje. Želimo da odigramo derbi hrabro i agresivno, bez ikakvih kalkulacija. Tako je u svakoj utakmici, isto će važiti i u duelu sa Vošom, a da onda, u poslednjem jesenjem kolu, pokušamo da isto učinimo i u Surdulici.’’\nMeč 20.kola Super lige Srbije između OFK Bačka i Vojvodine igra se sutra, u nedelju 09.decembra 2018.godine, sa početkom u 17:00 časova.


POŠTA SRBIJE: Žuta čaplja kandidt za za najlepšu poštansku marku u Evropi – Balkanekspresrb.rs\nPOŠTA SRBIJE: Žuta čaplja kandidt za za najlepšu poštansku marku u Evropi\n28/08/2019 Off By BERB\nPOŠTANSKA markica “Pošta Srbije”, na kojoj je slika žute čaplje, nadmetaće se ove godine u konkurenciji od 49 zemalja za najlepšu poštansku marku u Evropi.\nSrbija na ovim takmičenjima učestvuje od 2002. godine, a tema ovogodišnjeg nadmetanja za najlepšu prigodnu poštansku marku emisije EVROPA, koje organizuje Asocijacija javnih poštanskih operatora PostEvropa, su ptice, a žuta čaplja je, kažu u “Pošti Srbije”, odabrana zbog svoje neobičnosti.\nDirektorka Radne jedinice “Srbijamarka” u Pošti Srbije Marina Kalezić kaže da su se opredelili da na takmičenje pošalju žutu čaplju kao našu pticu zato što ima neku mistiku u koloritu, jako je neobična i veoma se razlikuje od svih ostalih maraka koje smo videli da su objavljene za onlajn takmičenje.\nPodsetila je da je Srbija od početka održavanja takmičenja jedanput osvojila prvu nagradu na onlajn takmičenju, u kome se za pobednika glasa putem interneta, tako što se klikne na odabranu markicu među ponuđenim.\nTo je, bilo 2014. godine kada je Pošta Srbije izdala dve prigodne poštanske marke za emisiju EVROPA pod nazivom “Nacionalni muzički instrumenti” – sa motivima svirale i gajdi.\nMarka sa motivom gajdi dobila je najviše glasova, a autor likovnog rešenja za tu marku je Nadežda Skočajić, akademski grafičar i jedna od kreatora poštanskih maraka i vrednosnica Pošte Srbije.\nOnlajn glasanje ove godine počelo je devetog maja, sprovodi po principu „jedan klik jedan glas“ na sajtu PostEvrope i traje do devetog septembra, a proglašenje najlepše markice održaće se na engleskom ostrvu Džerzi od 10. do 11. oktobra, kada zaseda plenarna skupština PostEvrope(Foto Pošte Srbije).♦\nPRIZNANJE ŠVAJCARSKE: Mali Zvornik prva opština!\nDRAGAN ĐILAS: Političko hapšenje direktora moje bivše firme


Rusija: Povećava se rizik od sukoba na Crnom moru - 11.11.2021, Sputnik Srbija\n„Ali, nažalost, moramo da konstatujemo da kolege sa druge strane zanemaruju očigledne stvari – logiku činjenice da se povećavaju rizici – rizici od sukoba“, rekao je Rjabkov novinarima.On je dodao da je Rusija uznemirena zbog situacije na Crnom moru zbog neprestanih provokacija Sjedinjenih Američkih Država i NATO-a.„Zaista smo uznemireni onim što se dešava u regionu Crnog mora, to je neprekidna serija provokacija koju sprovode Sjedinjene Američke Države i saveznici u NATO-u, kao i neki od klijenata ovih država u regionu“, naveo je ruski diplomata.Prema njegovim rečima, pojačavanje grupacije NATO-a na Crnom moru predstavlja igranje vatrom i pokušaj iskušavanja snage Rusije.Prema njegovim rečima, odbrana Rusije je pouzdana, Moskva vidi kroz ove planove i spremna je da uzvrati.Ranije je Šesta flota američke mornarice saopštila da je vodeći komandni brod „Maunt Vitni“ krenuo ka Crnom moru radi izvođenja zajedničkih operacija sa snagama NATO-a. Na brodu se nalazi osoblje iz štaba Šeste flote američke mornarice i komande pomorskih udarnih snaga i snaga za podršku NATO-a.Ministarstvo odbrane Rusije saopštilo je da ruska vojska kontroliše dejstva američkih brodova na Crnom moru. Kako su naveli, SAD pribegavaju neplaniranim akcijama za stvaranje grupe oružanih snaga u blizini granica Rusije, a jedan od ciljeva SAD na Crnom moru je vojni razvoj Ukrajine. SAD proučavaju situaciju u slučaju da se sukob u Donbasu reši vojnim putem.\nrusija, sergej rjabkov, crno more, rusija – vojska i naoružanje, nato – vojska i naoružanje\nPovećavaju se rizici od sukoba na Crnom moru u svetlu pojačavanja snaga NATO-a u regionu, izjavio je zamenik ruskog ministra spoljnih poslova Sergej Rjabkov.\n„Ali, nažalost, moramo da konstatujemo da kolege sa druge strane zanemaruju očigledne stvari – logiku činjenice da se povećavaju rizici – rizici od sukoba“, rekao je Rjabkov novinarima.\nOn je dodao da je Rusija uznemirena zbog situacije na Crnom moru zbog neprestanih provokacija Sjedinjenih Američkih Država i NATO-a.\n„Zaista smo uznemireni onim što se dešava u regionu Crnog mora, to je neprekidna serija provokacija koju sprovode Sjedinjene Američke Države i saveznici u NATO-u, kao i neki od klijenata ovih država u regionu“, naveo je ruski diplomata.\nPrema njegovim rečima, pojačavanje grupacije NATO-a na Crnom moru predstavlja igranje vatrom i pokušaj iskušavanja snage Rusije.\n„Šta rade američki brodovi na Crnom moru hiljadama milja daleko od svojih baza? Nisu dobra nikakva objašnjenja da je sve ovo zarad slobode plovidbe. Sve je to igranje vatrom, još jedan pokušaj iskušavanja naše snage“, istakao je Rjabkov.\nPrema njegovim rečima, odbrana Rusije je pouzdana, Moskva vidi kroz ove planove i spremna je da uzvrati.\nMinistarstvo odbrane Rusije saopštilo je da ruska vojska kontroliše dejstva američkih brodova na Crnom moru. Kako su naveli, SAD pribegavaju neplaniranim akcijama za stvaranje grupe oružanih snaga u blizini granica Rusije, a jedan od ciljeva SAD na Crnom moru je vojni razvoj Ukrajine. SAD proučavaju situaciju u slučaju da se sukob u Donbasu reši vojnim putem.\n8 Novembar, 13:47


Dodik je rekao da će mandatar Radovan Višković govoriti o tome ko će činiti Vladu, te da on kao lider SNSD-a ne želi da radi posao mandatara.\nNa pitanje da li će doći do promene Ustava Srpske, što je nekoliko puta najavljivao, a koji će biti u potpunosti u skladu sa Djetonskim sporazumom i Ustavom BiH, Dodik je rekao da očekuje da za nekoliko meseci ponovo na dnevni red da bude stavljena priča o promeni Ustava Republike Srpske.\n– Mi smo već duže vremena kao SNSD, a ja kao predsednik Republike radili na koncipiranju toga novog ustavnog sistema. To u suštini podrazumeva samo prilagođavanje nekim praktičnim i bržim rešenjima, onemogućavanje bilo kakvih zastoja u odlučivanju organa u Republici Srpskoj i definisanje nekih važnih stvari – objasnio je Dodik.\nDodik je napomenuo da će januarska plata za prosvetne radnike biti veća za osam odsto u Republici Srpskoj, te da će se već u prvim mesecima videti kako će ići prilivi za povećanje penzija i plata u nekim drugim strukturama.\nOn je kao veoma važno istakao povećanje plata u realnom sektoru, te da će se u narednoj godini raditi na realizaciji predizbornog obećanja da prosečna plata u Republici Srpskoj bude hiljadu KM, odnosno 500 evra.\n– Naravno da to nije dovoljno, to ja znam. Verujte da je ovo maksimalno dobar uspeh koji ostvarujemo bez obzira što postoje neki koji govore drugačije. A ti koji govore drugačije imali su priliku, pa su napravili daleko devastiranije društvo – naglasio je Dodik.


A11 | Održana je panel diskusija „Položaj žena na tržištu rada – od brojeva do stvarnog stanja“\nPosted at 08:09h in Vesti\tby\ta11initiative 0 Comments\nA 11 – Inicijativa za ekonomska i socijalna prava je održala panel diskusiju „Položaj žena na tržištu rada – od brojeva do stvarnog stanja“. Panel diskusija je organizovana u okviru projekta „Operacionalizacija ljudskih prava – Od praktičnih politika do lokalnog nivoa“ koji se sprovodi uz podršku Britanske ambasade u Beogradu.\nMeđu učesnicima je posebno interesovanje izazvalo predstavljanje podataka istraživanja koji se bave položajem žena tekstilnih radnica u okviru Clean Clothes Campaign, pre svega podataka koji se odnose na zarade, zloupotrebu prekovremenog rada i izuzetno loših uslova rada, u toj meri da je primera radi padanje u nesvest toliko česta pojava da je radnice više ni ne smatraju okolnošću koja se može promeniti. Navedeno je da su radnice u tekstilnoj industriji svesne da im se krše ljudska prava, ali da se plaše da reaguju na povredu svojih prava.\nSarita Bradaš iz Fondacije Centar za demokratiju je istakla da mnogi zakoni, ne samo oni koji uređuju oblast rada, sadrže diskriminatorne odredbe koje u najvećem broju slučajeva pogađaju žene. Navela je kao primer Zakon o penzijskom i invalidskom osiguranju, koji ne uzima u obzir podatke o prosečnoj starosti prema kojima penzionerke umiru mlađe. Muškarci i žene u istom dobu ostvaruju pravo na penziju, ali kada se meri period od momenta ostvarenja prava na penziju žene žive kraće od muškaraca, te smatra da država tako štedi na ženama. Posebno je istakla da je najveća razlika kod preduzetnika gde muškarci umiru u proseku sa 75 godina, a žene sa 68 godina. Smatra da je zajednička karakteristika svim našim dokumentima da nema rodne perspektive, politike zapošljavanja se ne bave odnosom poslovnog i porodičnog života, dok žene sa tržišta rada ne prelaze u nezaposlenost već u neaktivnost.\nUčesnici panel diskusije su bili prestavnici i predstavnice organizacija civilnog društva, nezavisni aktivisti i aktivistkinje, predstavnici stručne službe Poverenika za zaštitu ravnopravnosti i Kancelarije za ljudska i manjinska prava.


petak, 19 jun 2015 17:24\nNa Ekonomskom fakultetu Univerziteta u Istočnom Sarajevu danas je promovisano 80 diplomiranih ekonomista i šest magistara ekonomskih nauka. Dekan Ekonomskog fakulteta Ljubiša Vladušić izrazio je nadu da će ovi mladi ljudi postati oslonac budućeg razvoja društva i države.\n"Ovi mladi ljudi, njihovo respektabilno znanje i zvanje, rezultat su jasne misije i vizije koju ova visokoškolska institucija ispunjava proteklih nekoliko decenija i u najtežim uslovima i danas, kada su ti uslovi neuporedivo bolji i kvalitetniji", naglasio je Vladušić.\nOn je dodao da su na Ekonomskom fakultetu intenzivirane i aktivnosti na uspostavljanju studija trećeg ciklusa, doktorskih studija, koje će, kako se nada, biti licencirane do kraja godine.\nVladušić je uputio poziv svim magistrima ekonomskih nauka da studije trećeg ciklusa nastave na Ekonomskom fakultetu Univerziteta u Istočnom Sarajevu.\n"U toku su aktivnosti na pripremi za upis studenata na akademsku 2015/2016. godinu i hoću da vjerujem da će i nova generacija biti kvalitetna kao i ova", naglasio je Vladušić, poručivši da je ulaganje u obrazovanje i nauku jedna od sigurnih i dugoročno isplativih investicija.\nDanašnjoj svečanosti prisustvovali su profesori Ekonomskog fakulteta, kao i predstavnici Univerziteta u Istočnom Sarajevu, opštine Pale i preduzeća i kompanija od regionalnog i lokalnog značaja.\nDiplomirani ekonomista Milica Klačar istakla je da će joj ova diploma puno značiti u životu, a trenutno je na master studijama.\nOna je istakla da "predaje na sve konkurse koji izadju" u nadi da će naći posao i nastaviti usavršavanje.\nMagistar Slaven Dubovina istakao je da je danas veoma srećan i ponosan, ali da neće na ovome stati, već da planira da upiše i doktorske studije.


Junajted u krizi, deset mečeva zaredom u gostima bez pobede! (foto)\nVečeras nisu uspeli da savladaju Holanđane.\nVeć je puno toga pisano o timu sa "Old Traforda", deluje da će ova sezona biti "rodna" kada su u pitanju obnavljanje negativnih rekorda Solskjerovog tima. Mančester Junajted je večeras gostovao AZ Alkmaru, Norvežanin je izveo šarenoliki sastav, ali kada ekipa ne zabeleži ni šut u okvir gola onda znate da je kriza velika.\nOvo je bila deseta utakmica >> Pročitaj celu vest na sajtu Sportske.net << u nizu na gostovanjima u kojoj Junajted nije uspeo da slavi, ovakav "podvig" se nije desio od 1989-te godine. Poslednja gostujuća pobeda je došla bila možda i neočekivana, kada su "crveni đavoli" slavili u Parizu protiv PSŽ-a rezultatom 2:1.\nMančester u narednom kolu gostuje na "Sent Džejmsu" parku pretposlednjeplasiranom Njukaslu, videćemo da li će možda tada doći do prekida ove neugodne serije.